Тарих зарварағига битилган ютуқ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nТарих зарварағига битилган ютуқ\nЧоп этилган 25 Август 2016\tКӯришлар: 843\nМен Дилшод Назаровнинг спорт фаолиятини узоқ йиллардан буён кузатиб келаман. У олдинги олимпиадаларда қатнашиб, совринли ўринларни эгаллай олмаган пайтида куйинганман. Осиё ўйинларида кетма-кет бир неча марта чемпионлик унвонини қўлга киритганда эса, қувонганман. Ниҳоят, у ўтган йили Пекинда бўлиб ўтган жаҳон биринчилигида иккинчи ўринни эгаллади. Дилшод ана шу муваффақият кетидан Бразилияда бўлиб ўтадиган олимпия ўйинларига йўлланма олар экан, бу спортчимизнинг янада каттароқ муваффақият қозонишига умид қила бошладим.\nБир мен эмас, жуда кўплаб тожикистонликлар Дилшоднинг Рио-де-Жанейро олимпиадасида ғолиб чиқишига умид қилишарди, ишонишарди. Буни мен кўплаб спорт мухлислари билан суҳбатлашиш асносида, интернетдаги ижтимоий тармоқларда Дилшод ҳақида айтилган фикрлар туфайли билиб олганман. Дилшоднинг яна бир босқон улоқтирувчи ҳамюртимиз Андрей Абдувалиев каби олимпия шоҳсупасидан ўрин олишига ишонардим. Ҳамюртимиз Андрей Абдувалиев Олимпиадада (1992 йили) Мустақил Давлатлар Ҳамкорлиги – МДҲ номидан қатнашганди.\nТожикистон бундан 20 йил олдин биринчи марта жаҳон олимпия ўйинларида қатнаша бошлади. Тўғри, Лондон, Пекин олимпиадаларида айрим қувончли ютуқларга эришилди. Жумладан, боксчи қиз Мавзуна Чориева бронза медали соҳибаси бўлди. Лекин Дилшод эришган ютуқ ўзгача. У мана-ман деган поляк, белорус рақибларини ортда қолдириб Олимпиада чемпиони бўлди. Олтин медал олди. Унинг шарафига Рио-де-Жанейрода Тожикистон мадҳияси янгради, мамлакат байроғи баланд кўтарилди. Худди ана шу лаҳзаларда ифтихор ҳиссини туймаган тожикистонлик бўлмаса керак, деган фикрдаман.\nЎзимча ўйлайман, Дилшод босқон улоқтиришга шайланаётганда унга Ватан, халқ ишончини оқлаш ҳиссиёти билан бирга ота-онасига бўлган кучли меҳр-муҳаббати ҳам куч-қудрат бергандир. Ахир, у ҳар бир мусобақа олдидан олис-олисдан бўлса-да, имкон топиб онаси – Зайтуна Самадовага қўнғироқ қилиб, дуо қилишини сўрар экан-ку! Олимпия олтин медалини олишга муяссар бўлган куни ҳам (ўшанда Бразилияда кундузи, бизда эса, тун эди) Дилшод онасининг дуосини олган ва ўзи эришадиган ғалабани Ватанига, халқига, отасига бағишлашини айтган.\nЖонажон Тожикистонимиздан дунёга машҳур кўп спортчилар етишиб чиққан. Зебунисо Рустамова, Иброҳим Ҳасанов, Мавзуна Чориева, Расул Боқиев, Юсуф Абдусаломов, Саймўмин Раҳимов… Бу рўйхатни анча давом эттирса бўлади. Ё машҳур футболчиларимиз Рашид Раҳимов, Муҳсин Муҳаммадиев, Эдгар Гессни олинг. Юртимизда туғилган машҳур гимнастикачи Нелли Ким, қайиқда эшкак эшувчи Юрий Лобанов, бешкурашчи Анатолий Старостинларни ким билмайди, дейсиз! Ҳар учови ҳам Олимпия ўйинлари ва жаҳон чемпиони бўлишган. Тўғри, бу спортчилар у пайтлар СССР номидан курашишган. Лекин бу машҳур спортчиларнинг Тожикистон тупроғида туғилганликлари билан фахрланишга ҳақлимиз.\nАммо, барибир, Дилшод Назаровнинг ютуғи ўзгача бўлди. У мустақил Тожикистон тарихида биринчи марта Олимпия олтин медалини қўлга киритди. Биринчи марта, азиз юртдошлар, биринчи марта!\nЭнди унинг изидан бошқа спортчилар боришига, кейинги олимпия ўйинларида янги-янги олтин медаллар бизники бўлишига, юрт мадҳияси қайта-қайта янграшига, байроғимиз баланд-баландга кўтарилиб, ҳилпирашига ишонаман. Бунинг учун Дилшод Назаров ўрнак бўлибгина қолмасдан, Тожикистон Республикаси Ҳукумати қошидаги Ёшлар, спорт ва сайёҳлик қўмитаси раисининг ўринбосари, Тожикистон Енгил атлетика федерацияси раиси сифатида ҳам юртимизда спортнинг равнақ топиши, болалар ва ўсмирлар спорт мактаблари ишини ривожлантириш йўлида ҳормай-толмай меҳнат қилишига ишонаман.\nДилшод Назаров келтирган олтин медал боис Тожикистон бирданига ўнлаб мамлакатни ортда қолдириб, 51-ўринга кўтарилди... Агар Рио-де-Жанейро Олимпиадасида 200дан ортиқ мамлакат спортчилари қатнашаётганини эслатадиган бўлсак, бу илгариланишнинг қандай муваффақият эканлигини англаб олиш қийин эмас.\nДилшод Назаров спортдаги хизматлари учун «Шараф» ордени билан мукофотланган эди. У Рио-де-Жанейро олимпиадасидаги ютуғи билан бу орденга қанчалик муносиб эканлигини кўрсатди ва Тожикистонимизни шарафлантирди.\nУрфиятда бир қуйма ибора бор – «тарих зарварақларига битилган». Мустақил Тожикистоннинг Олимпия ўйинларидаги дастлабки олтин медалдори Дилшод Назаровнинг улкан ютуғи эса, тарихнинг ўчмас зарварақларига битилиб қолади.\nТожикистон Ёзувчилар иттифоқи аъзоси, Хўжанд.\nБугун: 23-10-2019 02:37:11


Президент пиллачилик корхонасини кўздан кечирди\n12 Мар 2020 626\nДавлатимиз раҳбари ўтган йил май ойида Фарғона вилоятидаги “Ипак гиламлар” корхонасида бўлганида пиллачилик кластерлари ташкил этиш бўйича кўрсатмалар берган эди. Кўп ўтмай, 2019 йил 31 июлда Ўзбекистон Республикаси Президентининг «Пиллачилик тармоғида чуқур қайта ишлашни ривожлантириш бўйича қўшимча чора-тадбирлар тўғрисида»ги қарори қабул қилинди. Шу асосда яратилган қулай шарт-шароитлар яна бир ижобий тенденцияга туртки берди. Мамлакатимизнинг ҳар бир ҳудудида пиллачилик корхоналари ташкил этила бошлади.\n“Хоразм пилла холдинг” кластери томонидан Янгиариқ туманида ҳам шундай замонавий корхона ишга туширилди.\nПрезидент Шавкат Мирзиёев ушбу компания фаолияти билан танишди.\nБу ерда 5 миллион долларлик лойиҳанинг биринчи босқичида 2 та қайта ишлаш линияси иш бошлаган. Пилладан хом ипак, ипак момиғи, ипак мато ишлаб чиқариш, ипак гилам тўқиш йўлга қўйилган. Йилига қарийб 1 миллион 160 минг долларлик маҳсулот экспорт қилиш режалаштирилган.\nКорхонада 120 доимий, 1800 мавсумий ишчи, асосан хотин-қизлар меҳнат қилмоқда.\nДавлатимиз раҳбари бундай корхоналарни бошқа туманларда ҳам ташкил этиш, бунинг учун тадбиркорларга бино ва тутзорлар ажратиш буйича мутасаддиларга топшириқлар берди. Шу мақсадда манзилли дастур ишлаб чиқиш зарурлиги, бу аҳолига даромад манбаи яратиш, камбағалликни камайтиришда муҳим омиллиги таъкидланди.\n2019 йилда вилоятда “Хоразм ипаги” ва “Хива Силк Фабрик” корхоналари ҳам иш бошлади. Жорий йилда 1 миллион АҚШ доллари миқдоридаги инвестицияни ўзлаштириш ҳисобига саноатбоп ипак қурти уруғи тайёрлаш корхонасини ташкил этиш белгиланган.\nКластер томонидан амалга оширилиши кутилаётган янги лойиҳалар ҳақида маълумотлар берилди.\n5 Мар 2020 2970\n10 Мар 2020 2773\n4 Мар 2020 2293\n10 Мар 2020 2151\n16 Мар 2020 2039\n28 Мар 2020 1538\n18 Мар 2020 1403\n10 Мар 2020 1357


Террор қурбонлари хотирланди\n10 май 2021, Тошкент вақти: 01:29\nМосквада Дубровкадаги театрда юз берган фожеа қурбонлари хотирланди.\n2002 йил 23 октябрда Москвадаги бу театрда “Норд ост” спектакли намойиш этилаётган пайтда қуролланган гуруҳ тахминан 900 кишини гаровга олган эди. Уч кун давом этган музокаралардан сўнг Россия махсус кучлари театр биносига газ юбориш орқали у ердагиларни фалаж қилиб, гаровдагиларни озод этганди. Мазкур операция чоғида 42 жангари ва гаровдагилардан камида 129 киши ҳалок бўлганди.\nҚурбон бўлган тинч аҳоли вакилларининг яқинлари ва фожеа гувоҳлари Европа судидан одамлар ўлимида Россия ҳукуматининг ҳам айби борлиги тан олинишини талаб қилиб келмоқда.


Айдаўшылық гүўалығы рәсмий ID-ҳүжжет дәрежесинде болады. Буннан басқа да өзгерислер бар » Informaсiyalɩq portal\nАйдаўшылық гүўалығы рәсмий ID-ҳүжжет дәрежесинде болады. Буннан басқа да өзгерислер бар\nОктябрь айынан айланысқа киритилиўи лазым болған жаңа үлгидеги миллий айдаўшылық гүўалығы шахсты тастыйықлаўшы рәсмий ҳүжжет ретинде болады. Бул Министрлер Кабинетиниң 19-июньдағы қарарында нәзерде тутылған. Бул ҳаққында gazeta.uz басылымы хабар бермекте.\nҲүжжет пенен ҳүкиметтиң 2-марттағы «Миллий айдаўшылық гүўалығының ҳәм автотранспорт қуралы дизимнен өткерилгенлиги ҳаққында»ғы қарарына өзгерис ҳәм қосымшалар киритилди.\nЖаңаланған текстте келтирилиўинше, гүўалықта физикалық шахстың жеке идентификация саны ҳәм қурылмалар менен аралықтан турып мағлыўмат алмасыўға имкан бериўши арнаўлы электрон белги (NFC смарт-карт) бар болады.\nДәл усындай элементлер автотранспорт қуралы дизимнен өткерилгенлиги ҳаққындағы гүўалықта да болады (юридикалық шахстың транспорт қуралы ушын жеке идентификация саны орнына салық төлеўшиниң идентификация саны болады).\nҲүжжетке анықлық киритилиўинше, ҳәр еки гүўалық усынылған халық аралық стандартлар тийкарында таярланады. Оларда англичан тилиндеги аўдарма жақсыланған болып, айырым элементлердиң жайласыўы қайтадан көрип шығылған.\nГүўалықларды жаңа үлгидегилери менен алмастырыў ушын айдаўшы паспорты, гөне айдаўшылық гүўалығы ҳәм оған берилген талонды усыныўы жеткиликли екени белгиленди.\nГүўалықларда электрон система енгизилиўи мүнәсибети менен 2021-жыл 1-январьдан баслап техникалық көриўден өткенлиги ҳаққындағы белгини мәжбүрий жүргизиў, автотранспорт қуралынан пайдаланыў ямаса оған ийелик етиў ҳаққындағы исенимнама ҳәм транспорт қуралы ийесиниң пуқаралық жуўапкершилигин мәжбүрий қамсызландырыў полисин талап етиў әмелияты бийкарланады.\nИшки ислер системасында мәмлекет хызметлерин көрсетиў дәрежесин жақсылаў ушын ИИМ жанындағы Инновациялық жойбарлар ҳәм халыққа сервис хызметин көрсетиў орайы шөлкемлестириледи.\n21-06-2017, 10:10 |\n1-октябрьден Өзбекистанда жаңа үлгидеги айдаўшылық гүўалықлары енгизиледи


Quvasoy.uz - БОБУРНИНГ БУЮК МЕРОСИ\nБОБУРНИНГ БУЮК МЕРОСИ\n2020-02-09 07:34:14 151\nЎзбек мумтоз адабиётининг улкан намояндаларидан бири, ўзбек адабий тили ва адабиёти ривожига бебаҳо ҳисса қўшган истеъдодли олим, шоҳ ва шоир Заҳириддин Муҳаммад Бобур мураккаб ижтимоий-тарихий даврда яшаб, ижод қилган.\nЗаҳириддин Муҳаммад Бобур 1483 йилнинг 14 февралида Андижон шаҳрида туғилди. Унинг отаси Умаршайх Мирзо Фарғона вилоятининг ҳокими, онаси Қутлуғ Нигорхоним Тошкент ҳокими Юнусхоннинг қизи бўлган.\nБобурнинг болалиги асосан Андижон ва унинг атрофларида ўтди, сарой муҳитида ўқиди ва тарбия топди. Ёшлигидан илм-фанга, шеъриятга қизиқа бошлади. Довюраклиги ва жасурлиги учун у ёшлигидан «Бобур», яъни «Шер» лақабини олган.\nБобур отаси Умаршайх Мирзо вафотидан кейин 1494 йил июнь ойида, ўн икки ёшда тахтга ўтирди. Унинг сиёсий фаолиятидаги дастлабки мақсади Амир Темур давлатининг пойтахти – стратегик ва географик жиҳатдан муҳим бўлган Самарқандни эгаллаш ва Мовароуннаҳрда марказлашган кучли давлатни сақлаш, мустаҳкамлаш ҳамда Темур салтанатини қайта тиклаш эди.\n1495-1496 йилларда Бобур Самарқандга икки марта муваффақиятсиз юриш қилди. 1497-1498 йилларда у Самарқанд атрофидаги бир қанча жойларни ва Самарқандни эгаллайди ва уни юз кун идора қилади. Бу пайтга келиб Андижонда унга қарши исён кўтарилгани боис, Самарқандни ташлаб Андижонга қайтади. Лекин уни эгаллай олмагач, дастлаб Хўжандга, сўнг Тошкент ҳокими Султон Маҳмуд қароргоҳига бориб, унинг ёрдами билан Андижонни қайта қўлга киритади.\n1500 йилда Самарқандни иккинчи марта эгаллайди. Шу йили Алишер Навоий билан хат ёзиша бошлайди. Аммо иккинчи хатига жавоб келгунча Самарқанд Шайбонийлар қўлига ўтиб кетади. Бу даврда мамлакат сиёсий ҳаётида бебошлик, ўзаро урушлар кучайиб бормоқда эди. Бир томондан, яъни Дашти Қипчоқдан келаётган Шайбонийхон қўшинларининг тазйиқи остида, иккинчи томондан, темурийлар орасидаги ихтилоф, ўзаро келишмовчилик натижасида Бобур Фарғонани ҳам ташлаб чиқишга ва жанубга қараб йўл олишга мажбур бўлади.\nҲисордаги парчаланиб бораётган беклар, алоҳида-алоҳида яшаётган афғон қабилалари бирин-кетин Бобур томонига ўтдилар.1504 йилда эса Қобул вилоятининг ҳокими шаҳарни Бобурга топшириб, узил-кесил таслим бўлди. Лекин Бобур ўз ватанидан тамом умидини узмади. 1506 йилда Хуросон подшоси Ҳусайин Бойқаро темурийларга мансуб бўлган кучларни бирлаштириб, бостириб келаётган Шайбонийхонга қақшатқич зарба беришда ташаббус кўрсатган бўлса-да, лекин Ҳусайин Бойқаронинг вафоти (1506) ва шаҳзодалар ўртасида авж олган ихтилоф бу ҳаракатни натижасиз қолдирди. Бу катта тадбирга умид боғлаган Бобур муваффақиятсизликка учрагандан кейин вақтинча чекинишга ва Қобулга қайтишга мажбур бўлди.\nЎз ҳужумларини давом эттирган Шайбонийхон Ўрта Осиёни босиб олиш учун жанубдан ҳарбий юриш бошлаган эронлик шоҳ Исмоил қўшинларига қарши курашда, Марв шаҳрида ҳалок бўлди. Қулай сиёсий ва ҳарбий вазиятдан фойдаланиб, Бобур 1512 йилда Самарқандни учинчи марта ишғол қилди. Орадан олти ойлар чамаси вақт ўтгандан сўнг, Шайбонийхоннинг жияни Убайдуллахон катта куч тўплаб, Самарқандга, Бобур устига юриш бошлади. Убайдуллохон қўшинлари билан Бобур аскарлари ўртасида Самарқанд учун бўлган жангда Бобур мағлубиятга учраб, шаҳарни бўшатишга мажбур бўлади.\n1525 йилда Бобур Шимолий Ҳиндистон ҳукмронлигини ўз қўлига киритишга муваффақ бўлади ва шу пайтдан бошлаб Ҳиндистон унинг иккинчи ватани бўлиб қолади. У ерда Бобур кенг кўламдаги қурилиш ишларини олиб боради, ўзининг севимли иши бўлган адабиёт билан шуғулланади\nБобурнинг маърифатпарварлиги ҳам диққатга сазовор. У доим олим ва фозиллар, санъаткор кишилар билан бирга бўлишга, улар билан маслаҳат қилишга, ўз билимини тинмай оширишга интилди. Унинг тўрт ўғли (Ҳумоюн, Камрон, Аскарий, Ҳиндол) ва уч қизи (Гулчеҳра, Гулранг, Гулбадан) бўлиб, уларга ҳам ўзининг шу ҳусусиятларини сингдиришга ҳаракат қилган.\nБобур давлатни бошқаришда ҳам ана шу тарзда маслаҳат, кенгаш билан иш тутиш лозимлигини уқтирди. Фарзандларидан Хумоюн, Камрон ва Гулбаданбегим шоир ва адиб бўлиб етишдилар.\nБобур учун ватандан узоқда, ғурбатда яшаш ниҳоятда оғир эди. Бунинг устига узоқ вақт сарсон-саргардонликни бошидан кечириш, душманларига қарши узлуксиз кураш олиб бориш унинг соғлиғига таъсир қилган эди. Бобур Ҳиндистонда беш йил ҳукмронлик қилгандан сўнг, 1530 йили Аграда, ўзи обод қилган «Зарафшон» чорбоғида вафот этади. Кейинроқ Бобурнинг чевараси Шоҳжаҳон ҳукмронлиги даврида унинг ҳоки Қобулда ясалган мақбарага кўчирилган.\nБобур Мирзо ўзи подшо бўлгани учун ҳеч кимга тобе эмас эди, ижод жараёнида ўзини бутунлай мустақил ҳис қилар ва эркин қалам тебратарди. Ўша даврнинг кўпгина сарой шоирларида бўлмагани ижод эркинлиги Бобур Мирзода бор эди.\nИнглиз шарқшуноси Денисон Росе Туркистон, Афғонистонда ёзилган шеъларини Париж миллий кутубхонасидан, Ҳиндистонда ёзилган шеъларини эса Рампур кутубхонасидан топиб, 1910 йилда босма ва фотонусха ҳолида нашр эттирган.\nБобур шеълари ҳижрон азобида куйган дил кўзларидан оққан ёш билан ёзилган.\nУларда она юрт соғинчида адо бўлган фарзанднинг, ёр фироқида азоб чеккан ошиқнинг, ўз хатоларини англаб етган комил инсоннинг, боболари тож-давлатини сақлаб қололмаган ҳоқоннинг аламлари ифодаланган.\nБобур ўз асарлари билан ўзбек адабиёти ва тили ривожига, унинг юксалиши ва соддалаштирилишига, жонли сўзлашув тилига яқинлаштиришга муносиб ҳисса қўшди.\nЎзбек тили тарихини ўрганишда «Бобурнома» бебаҳо хазинадир. Ушбу ўлмас асар 15-16 асрнинг муҳим воқеаларини бадиий акс эттирган прозанинг қимматли намунасидир. «Бобурнома» қомусий характердаги асарлардан бўлиб, унда илм-фан, урф-одат, ижтимоий-сиёсий, табиий-этнографик билимлар моҳирлик билан ифодаланган. «Бобурнома» жаҳон адабиётининг нодир, дурдона асарларидан ҳисобланади. Шу боисдан, ҳозирга қадар ҳам ўз мазмун-моҳиятини, тарбиявий аҳамиятини йўқотмаган ушбу ўлмас асар жаҳон олимлари ва адабиёти ихлосмандлари томонидан севиб ўқилмоқда.


07:39 / 07.04.2017 | Husan | 82\nАссалому алайкум! Ҳанзала ал-Асадий розияллоҳу анҳудан ривоят қилинади(У Расулуллоҳ соллаллоҳу алайҳи васаллам-нинг котибларидан бўлган эди). <стронг>«Эй, Аллоҳнинг Расули! Ҳанзала мунофиқ бўлди», дедим. «Нима учун?» – дедилар. «Эй, Аллоҳнинг Расули! Сизнинг ҳузурингизда бўлганимизда дўзах ва жаннатни бизга эслатасиз. Ҳаттоки, биз кўзимиз билан кўргандек бўламиз. Сизнинг ҳузурингиздан чиққанимизда жуфти ҳалолларга, болаларга ва молу мулкка аралашиб, кўп нарсани унутамиз», дедим. Шунда Расулуллоҳ соллаллоҳу алайҳи васаллам: «Жоним қўлида бўлган Зот билан қасамки, агар менинг ҳузуримда бўлган ҳолингизда бардавом бўлсангиз, албатта, мажлисларингизда, йўлларингизда ва тўшакларингизда сизлар билан фаришталар қўл бериб кўришар эдилар. Лекин, эй Ҳанзала, бир соат ундоқ, бир соат бундоқ, бир соат ундоқ, бир соат бундоқ», дедилар».\nИлтимос ушбу хадисни шархлаб берсангиз. Мени тушунишим буйича инсонда иймон базан узгариб туради ва бу ожиз банда булганлиги учунми? Бунда гунохкор буладими?\nВа алайкум ассалом! Ҳадис қуйидагича келади:\nХанзала ал-Усадий розияллоҳу анҳудан ривоят қилинади, (у Расулуллоҳ соллаллоҳу алайҳи васалламнинг котибларидан бўлган эди):\n«Эй Аллоҳнинг Расули! Ҳанзала мунофиқ бўлди», дедим.«Нима учун?» дедилар.«Эй Аллоҳнинг Расули! Сизнинг ҳузурингизда бўлганимизда дўзах ва жаннатни бизга эслатасиз. Ҳаттоки биз кўзимиз билан кўргандек бўламиз. Сизнинг ҳузурингиздан чиққанимизда жуфти ҳалолларга, болаларга ва молу дунё аралашиб, кўп нарсани унутамиз», дедим.Шунда Расулуллоҳ соллаллоҳу алайҳи васаллам:«Жоним қўлида бўлган Зот билан қасамки, агар менинг ҳузуримда бўлган ҳолингизда ва зикрда бардавом бўлсангиз, албатта, тўшакларингизда ва йўлларингизда сизлар билан фаришталар қўл бериб кўришар эдилар. Лекин, эй Ҳанзала, бир соат ундай, бир соат бундай», деб уч марта айтдилар».\nШарҳ: Бу ҳадиси шариф жуда ҳам машҳур ҳадислардан бўлиб, унинг аввалги қисми қуйидагича: «Абу Бакр мени учратиб қолиб: «Қандайсан, эй Ҳанзала?!» деди. «Ҳанзала мунофиқ бўлди», дедим. «Субҳаналлоҳ! Нима демоқдасан?!» деди. «Расулуллоҳ соллаллоҳу алайҳи васалламнинг ҳузурларида бўлганимизда у зот бизга дўзах ва жаннатни эслатадилар. Ҳаттоки биз кўзимиз билан кўргандек бўламиз. У зотнинг ҳузурларидан чиққанимизда эса жуфти ҳалолларга, болаларга ва молу мулкка аралашиб, кўп нарсани унутамиз», дедим. «Аллоҳга қасамки, биз ҳам шунга дучор бўламиз!» деди Абу Бакр. Мен Абу Бакр билан Расулуллоҳ соллаллоҳу алайҳи васалламнинг ҳузурларига бордим. У зотнинг олдиларига кириб...» деб давом этади.\n4. Руҳий даражани доимий равишда олий даражада ушлаб туриш матлуб эмаслиги. 5. Шариат ҳудудида оила, бола-чақа ва молу мулк ташвишида бўлиш мунофиқлик ёки номарғуб нарса эмаслиги. ("Ҳадис ва Ҳаёт" китобидан). Валлоҳу аълам!\nТаъкидланган суннат амаллари ҳақида\nВакцина олмасдан олдим қилиш\nҲаром нарсаларни ташлаб юбориш\nНима қилса гуноҳлари кечирилади\nТаомланиш одобига доир\nШубҳалик товуқ гўшти\nАёл эрининг укаси билан тортишиши\nМаманазар ва унга ўхшаганларни тартибга соладиганлар борми?


Исломбек Исоқжонов: “Навбаҳор” доим Олий лигада ўйнаб келган ва бундан кейин ҳам ўйнайди\n28 ноябрь, 2016, 17:15\nХабарингиз бор, бундан бироз аввал Тошкентдаги ТТМИ ўйингоҳида 2017 йилги Олий Лига мусобақасида иштирок этиш учун Наманган вилоятининг икки жамоаси ўзаро майдонга тушди.\nЯкунланган мавсум Олий Лигада 15-ўринни эгаллаган “Навбаҳор” 1-лигани 2-поғонада тугатган “Норин” жамоаси билан куч синашди. Қизиқарли ва кескин курашларга бой ўтган баҳсда рақибидан кўра маҳоратлироқ ҳисобланган “лочинлар” 3:1 ҳисобда зафар қучишди ва янги мавсумни яна кучлилар сафида бошлайдиган бўлди.\nЎйиндан сўнг учрашувдаги дастлабки гол муаллифи бўлган “Навбаҳор” футболчиси Исломбек Исоқжонов SPORTS.uz мухбирига ўйин ҳақидаги фикрларини билдириб ўтди.\n- Авваламбор “Навбаҳор”нинг барча мухлисларини бугунги муҳим ғалаба билан табриклайман. Бугун ҳар иккала жамоага ҳам қийин бўлиши аввалдан маълум эди. Учрашувни деярли бир киши кам бўлиб ўтказганимизга қарамай ғалаба қозонганимиздан ҳурсандман.\nБугунги ғалабада мураббийларимизнинг меҳнатлари беқиёс. Қолаверса, жамоадошларимга ҳам ўз миннатдорчилигимни билдираман. Улар бугун майдонда бир оиладек ҳаракат қилишди.\nШуни алоҳида таъкидлашни истардимки, “Навбаҳор” доим Олий лигада ўйнаб келган ва бундан кейин ҳам ўйнайди, - дейди маҳоратли футболчи.


Айни ҳолат қардош элларнинг ўзаро интеграциялашувини бирмунча қийинлаштирмоқда. Ташқи таҳдидлар таъсирида улар ўртасидаги яқин қўшничилик муносабатлари, шу жумладан, кўп форматли ҳамкорлик механизми жиддий синовдан ўтяпти.\nБундай мураккаб вазиятда Марказий Осиё мамлакатлари ўзини қандай тутиши керак? Минтақавий стратегик шерикликнинг кейинги истиқболи хусусида экспертлар нима дейди? Мавзуга доир айрим саволлар билан Ўзбекистондаги «Билим карвони» нодавлат илмий муассасаси директори, сиёсатшунослик фанлари доктори Фарҳод Толиповга юзландик.\n— Шахсан ўзим Марказий Осиёда интеграция амалга ошмади, деган фикрга қўшилмайман.\nОхирги ўттиз йил мобайнида минтақамизда юз берган геосиёсий жараёнларни таҳлил қилсак, уларнинг бир қанча муҳим ўлчамлари борлиги кўзга ташланади.\nСовет Иттифоқи парчалангач, 1991 йилнинг ўзидаёқ Марказий Осиё давлатлари раҳбарлари Ашхобод шаҳрида учрашиб, интеграцион тузилмани яратишга келишиб олади. Ўшанда «Туркистон – умумий уйимиз», деган шиорлар янграган. Ваҳоланки, ёш мустақил республикаларни бирлашишга ҳеч ким мажбурламаганди. Бундай интилиш табиий эҳтиёж, таъбир жоиз бўлса, минтақада азалдан шаклланган тарихий қонуният асосида юзага келган.\n1991 йилдан 2006 йилгача Марказий Осиёда интеграция жараёни узлуксиз ва муваффақиятли давом этди. Ўзига яраша қийинчиликлар бўлди, албатта. Масалан, Европа Иттифоқининг шаклланиш тарихи ҳам осон кечмаган. 28 та мамлакатнинг боши қовушгунча қанчадан-қанча зиддияту талафотлардан ўтилмади дейсиз. Европадан фарқли ўлароқ, Марказий Осиё мамлакатлари бир-бирига ҳам тарихий, ҳам этно-маданий жиҳатдан, ҳам қадриятлар тизими бўйича жуда яқин. Интеграция борасидаги салоҳиятимиз европаликлардан анча юқори, деб ўйлайман.\n— Демак, сизнингча, 90-йилларда Марказий Осиё давлатлари интеграциялаша олди.\n— Баъзи сиёсатшунос-таҳлилчилар Марказий Осиё давлатлари мустақилликка эришгач, иқтисодий ва сиёсий жиҳатдан турли даражада ривожлангани учун ҳам минтақавий интеграция узоқ вақт давом этмаганини таъкидлайди. Марказий Осиё республикаларида минтақавий интеграциянинг асосий шарти бўлган муштарак тамойил ва қадриятлар мавжуд эмаслигини қайд этувчилар ҳам бор. Аслида эса минтақа мамлакатларининг ҳамкорлигига 2005 йилгача ҳеч нарса ва ҳеч ким тўсқинлик қилмади. Уларни тарихан бир-бирига боғлаб турувчи умумий қадриятлар ҳам талайгина. Бу – факт!\nБоз устига 2005 йилги Андижон воқеаларидан сўнг АҚШ билан муносабатларимиз кескинлашди. Бундай қалтис вазиятда Ўзбекистон раҳбарияти Россия томон юз ўгириб, Евроосиё иқтисодий ҳамжамияти ҳамда Коллектив хавфсизлик шартномаси ташкилотига аъзо бўлишга қарор қилади. Бу икки тузилмага Қозоғистон, Қирғизистон ва Тожикистон ҳам қўшилганди. Минтақа мамлакатлари раҳбарлари Марказий Осиё ҳамкорлик ташкилоти доирасида учрашишни ортиқча ҳисоблаб, кейинчалик уни тугатишга розилик берган.\n— Мазкур механизм аввалига эҳтиёткорлик юзасидан маслаҳат учрашуви, деб номланган. Чунки ўн йилга «музлатилган» минтақавий интеграцияни бирданига институционал кўринишда тиклаб бўлмасди. Ҳар ёққа тарқалиб кетган Марказий Осиё республикалари бир-бирини яхшироқ таниб олиши, умумий тил топиши учун вақт керак эди. Остонада ўтказилган Биринчи маслаҳат учрашувида Қозоғистоннинг ўша пайтдаги президенти Нурсултон Назарбоев ҳам шунга ишора қилган ҳолда: «Биз ҳозир интеграция ҳақида эмас, мунтазам учрашувларни тиклаш ҳақида гапиряпмиз», – деган эди.\nАлбатта, маслаҳат учрашуви – вақтинчалик формат. Тез фурсатда уни такомиллаштириб, тўлақонли интеграцион тузилмага айлантириш мақсадга мувофиқдир. Кўп томонлама муносабатларни янги даражага олиб чиқиш зарур.\nБироқ айни дамда мени бошқа нарса хавотирга солмоқда. Охирги йилларда Ўзбекистоннинг диққат маркази Евроосиё интеграцияси томон силжиганини кузатяпмиз. Ҳозир мамлакат раҳбарияти мураккаб танлов олдида тургандек, назаримда. Бир томондан, Ўзбекистон Россия етакчилигидаги Евроосиё иқтисодий иттифоқида кузатувчи давлат мақомини олди. Иккинчи томондан, Президент Шавкат Мирзиёев аввал-бошданоқ Марказий Осиёни Ўзбекистон ташқи сиёсатининг устувор йўналиши, деб эълон қилган. Мантиқан олиб қараганда, минтақавий интеграция биз учун қолган форматлар (МДҲ, ШҲТ, ЕОИИ ва ҳ.к.)дан кўра муҳимроқ аҳамият касб этиши керак. Шу маънода, қардош давлатлар лидерлари муҳокама қилиб оладиган мавзулар талайгина.\n— Қудратли давлатлар минтақамизга доимо геосиёсий қизиқиш билдирган. Қўшни республикалар ўртасида турли низоларнинг келиб чиқишида ҳам мазкур омилни инкор этиб бўлмайди. Бир томондан, АҚШ ҳарбий қўшинларининг Афғонистондан олиб чиқилиши, иккинчи томондан, Қирғизистон – Тожикистон чегарасида юз берган қонли тўқнашув фонида минтақа мамлакатларининг ички ишларига аралашиш, уларга қарши информацион хуружлар уюштириш, ҳатто босим ўтказиш ҳолатлари кузатилмоқда. Бундай вазиятда Марказий Осиё давлатлари бирдамлигини қанчалик кўрсата оляпти?\n— Бугун минтақамизда нафақат АҚШ, Россия, Хитой каби гигемонликка даъвогарлар, балки Эрон, Туркия, Ҳиндистондек ўрта бўғин давлатлари ҳам ўз мавқеини мустаҳкамлашга ҳаракат қилмоқда. Мана шундай геосиёсий ўйинлар фонида марказий осиёликлар ўзини қандай ҳис қиляпти экан, деган савол туғилиши табиий.\nБаъзи таҳлилчилар нима ҳам қила олардик, дея бир чеккада томошабин бўлиб ўтириш позициясини ёқласа, бошқа экспертлар, аксинча, минтақада Марказий Осиё мамлакатлари асосий актор бўлиши ҳамда умуммиллий манфаатларни биргаликда ҳимоя қилиши кераклигини таъкидлайди. Ҳозирча сиз айтаётган ўша ахборот хуружлари, турли провокацион уйдирмаларни қайтариш даражасида бошимиз бириккани йўқ.\nТашқи таҳдидларни қайтаришнинг фақат битта чораси бор. Қардош республикалар муаммоларни якка ҳолда эмас, баҳамжиҳат ҳал қилмоғи даркор.\nМуҳим сиёсий масалалар юзасидан ягона позицияни шакллантириш, «катта оға»ларнинг қош-қовоғига қарашдан воз кечиш, ҳар қандай вазиятда, аввало, миллий манфаатларга таяниб иш тутиш бизни кучли қилади. Жаҳон саҳнидаги овозимиз ҳам жаранглироқ эшитилади.\nЯна бир гап. Бешта республика халқаро ва минтақавий масалалар бўйича ўз позицияларини уйғунлаштириб олиши шарт. Ҳозир уларга бирдамлик етишмаяпти, бу эса жиддий муаммо. Мазкур ҳолатдан Марказий Осиёдаги вазиятни беқарорлаштиришдан манфаатдор бўлган айрим ташқи кучлар, албатта, фойдаланади.\n🕔16:08, 16.09.2021 ✔34\n🕔16:05, 16.09.2021 ✔34\n🕔16:04, 16.09.2021 ✔33\n✔ 34 🕔 16:08, 16.09.2021\n✔ 34 🕔 16:05, 16.09.2021\n✔ 33 🕔 16:04, 16.09.2021\n✔ 44 🕔 10:03, 10.09.2021\n✔ 37 🕔 09:51, 10.09.2021


20:15 / 27.09.2017\nЎзбекистон Республикаси Президенти Шавкат Мирзиёев 27 сентябрь куни Қозоғистон Республикаси парламенти Сенати Раиси Касим-Жомарт Токаев бошчилигидаги делегацияни қабул қилди. Бу ҳақда ЎзА хабар берди.\nДелегация таркибида Қозоғистон президенти Нурсултон Назарбоевнинг қизи, сенатор Дариға Назарбоева ҳам бор эди.\nДавлат раҳбари меҳмонларни қутлар экан, Қозоғистон парламенти делегациясининг Ўзбекистонга ташрифи ва Олий Мажлис палаталарида ўтказилган самарали музокаралар натижалари ўзаро алоқаларнинг мустаҳкамланиб бораётганидан далолат беришини алоҳида таъкидлади.\nЎзбекистон Президентининг жорий йил март ойида Қозоғистонга ва Қозоғистон Президентининг 16 сентябрда Ўзбекистонга давлат ташрифлари, шунингдек, давлат раҳбарларининг мунтазамлик касб этган ва ишончга асосланган мулоқоти кенг кўламли Ўзбекистон — Қозоғистон муносабатларини сифат жиҳатидан янги босқичга кўтариш ва уларни аниқ мазмун билан бойитишга хизмат қилгани қайд этилди.\nОлий даражадаги ташрифлар давомида эришилган икки томонлама келишувлар ва қабул қилинган қарорлар ижросини таъминлаш ҳамда ўзаро манфаатли шерикликка доир истиқболли лойиҳа ва дастурларни илгари суришда мамлакатлар парламентлари муҳим ўрин тутиши қайд этилди.\nЮқори мартабали меҳмон Шавкат Мирзиёевга самимий ва мазмунли учрашув учун миннатдорлик билдириб, Қозоғистон Республикаси Президенти Нурсултон Назарбоевнинг саломи ва эзгу тилакларини етказди.\nКасим-Жомарт Токаев Қозоғистон Республикаси парламенти ўзаро дўстлик ва стратегик шериклик муносабатларини янада мустаҳкамлаш йўлида Ўзбекистон билан фаол ва кенг кўламли ҳамкорликка тайёр эканини яна бир бор таъкидлади.


08:10 / 29.10.2019 740 pdf Ўқиш режими + -\nАбдуллоҳ ибн Масъуд розияллоҳу анҳу ҳазрати Умар розияллоҳу анҳуни эслаб йиғладилар, ҳатто ердаги тошлар ҳўл бўлиб кетди. У киши шундай дедилар: «Умар Исломнинг мустаҳкам қўрғони эди, одамлар унга кириб, қайтиб чиқишмас эди. Умар вафот этгач, бу қўрғон бузилди, одамлар Исломдан чиқадиган бўлди».\n15:55 / 28.10.2019 2434\n18:06 / 28.10.2019 2226\nАллоҳ таоло Қуръони Каримда биз бандаларга шундай хитоб қилган .Ва осмондан баракали сувни тушириб, у билан боғроғларни ва дон ҳосилини ўстирдик. Ва зич давоми...\n381 11:07 / 26.08.2020\n319 08:00 / 28.10.2020\n4774 20:10 / 26.04.2019\nАбу Нуъаймдан ривоят қилинади .Суфён Саврий раҳматуллоҳи алайҳ ўлимни эсласа, бир неча кун ҳеч нарса қила олмай қоларди. Сабабини сўрашганда эса .Билмайман, давоми...\n1179 08:00 / 09.03.2020


Нигерия аҳолиси сони бўйича Хитойдан ўтиб...\n16.01.2021 11:53 0 2362\nСоғлиқни сақлаш кўрсаткичлари ва баҳолаш институти (IHME) ҳисоб-китобларига кўра, Ер аҳолиси сони энг юқори чўққисига 2064 йили кўтарилиб 9,7 млрд.га етади ва ...пасайишни бошлайди, 2100 йили сайёрамиз аҳолиси 8,8 млрд. кишидан иборат бўлади.\nЎзгаришлар турли демографик омиллар: одамларнинг кўпроқ умр кўриши, миграция жараёнлари ва туғилиш кўрсаткичларининг пасайиб кетиши таъсирида кечади.\n2100 йилга бориб жаҳон аҳолисининг чорак қисмидан зиёдроғини 65 ёшга тўлганлар ва ундан катталар ташкил этади.\nАсримиз ўрталарига бориб Хитой ва Ҳиндистон аҳолиси кескин камайишни бошлайди. Прогнозларга кўра, 2100 йилда Хитой аҳолиси сони бўйича дунёнинг учинчи мамлакатига айланади — 732 миллион киши.\nАфриканинг Саҳрои Кабирдан жанубий қисми, хусусан, 2100 йилда аҳолиси сони Хитойникидан ошиб кетиши кутилаётган Нигерия, аср охирига бориб ҳам аҳолиси ўсишда давом этган ягона минтақа бўлиб қолади. Ўша пайтга бориб дунёнинг аҳолиси энг кўп 10 мамлакатидан 5 таси Африка мамлакатлари бўлиши ҳисоблаб чиқилган — Нигерия, Конго Демократик Республикаси, Эфиопия, Миср ва Танзания.\nЎзбекистоннинг доимий аҳолиси сони, Давлат статистика қўмитаси маълумотларига кўра, 2021 йилнинг 1 январь ҳолатига, 34,5 млн. кишига етгани ҳақида хабар бергандик. IHME прогнозларига кўра, Ўзбекистон аҳолиси сони асримизнинг 70-йилларида энг юқори чўққисига чиқади, кейин камайишни бошлаб, 2100 йилда 44,2 миллион кишини ташкил этади.\nдемография ер аҳолиси IHME\nХориж 09/02, 13:37\nХитойда 2020 йилда туғилиш 30 фоизга камайди\nХориж 16/12, 04:41\n«Бувилар» «неваралар»дан беш баравар кўп мамлакат


Замонавий смартфонларнинг энг кераксиз функциялари айтилди - Terabayt.Uz\n«Прайм» агентлиги билан кечган суҳбатда Telecom daily ахборот-таҳлил агентлиги раҳбари Денис Кусков смартфонларнинг энг кам ишлатиладиган функцияларини санаб ўтди. Россияликлар учун умуман фойдаси бўлмаган опциялардан бири сифатида у смартфонлардаги бешинчи авлод уяли алоқа тармоғини қўллашини таъкидлаган. Гап шундаки, мамлакатда ҳали 5G тармоғи жорий этилмаган ва 2023 йилгача кутмаса ҳам бўлади.\nХабарингиз борки, Ўзбекистондаги операторлардан бири 2021 йилнинг 8 апрель санасидан мобил алоқанинг бешинчи авлоди – 5G технологиясини фойдаланувчиларга тақдим этган.\nШунингдек, симсиз қувватлаш функциясининг ҳам амалий фойдаси сезилмади, чунки аксар ҳолларда у уй шароитларида ёки машинада керак бўлади. Унинг ўрнига повербанк ёки симли оддий қувватлаш ускунасидан фойдаланиш қулай.\nКусков яна смартфонларни ишоралар билан бошқариш функцияси, 3D-камералар, 3D-экранлар ва қўшимча дисплейни ҳам кераксиз, деб айтган.\n#5G #5G тармоғи #Smartfon #Android смартфон #смартфонлар #янги технологиялар #5G-модем #симсиз қувватлаш технологияси # 5G смартфон #5G технологияси #5G-смартфони #5G модули


Янги қуриб битказилган Сўх аэропортига дастлабки синов парвози амалга оширилди – nuqtai nazar\nЯнги қуриб битказилган Сўх аэропортига дастлабки синов парвози амалга оширилди\n01.11.2021 Без рубрики1 822\nСўх туманининг “Навобод” маҳалла фуқаролар йиғини ҳудудида барпо этилган янги аэропорт, дастлабки синов парвозини қабул қилди.\nФарғона халқаро аэропортидан амалга оширилган синов Humo Air авиакомпаниясига қарашли Ан-2П йўловчи ташиш самолётида амалга оширилди. Маҳаллий вақт билан соат 12:30 да Фарғонадан ҳавога кўтарилган лайнер, соат 13:10 да Сўх аэропортига келиб қўнди. Жавоҳир Маърупов командирлигидаги экипаж томонидан амалга оширилган парвоз муваффақиятли якунланди.\nИлк парвоз, туман ҳокими Сайидбаҳром Сайидмусаев, туман секторлари раҳбарлари, кенг жамоатчилик вакиллари томонидан катта тантана билан кутиб олинди. Самолёт қайта Фарғонага парвоз қилди ва соат 14:07 да яна Фарғона халқаро аэропортига етиб келди.\nАмалга оширилган парвоз ҳамда Сўх аэропортида яратилган техник шароитлар мутахассислар томонидан юқори баҳоланди.\nЖадал суръатлар билан барпо этилган ушбу аэропорт майдони етти гектар бўлиб, узунлиги етти юз метрни ташкил этади.\nҚурилиш ишлари учун давлат бюджетидан олти миллиард саккиз юз миллион сўм маблағ ажратилиб, учиш майдончаси, кутиш зали, овқатланиш шахобчаси, савдо нуқтаси, дам олиш жойларини ўзида қамраб оладиган замонавий мажмуа ташкил этилди.


Чанг бўрони қаердан келгани маълум бўлди - 05.11.2021, Sputnik Ўзбекистон\nЁғингарчилик кутилмаётгани сабабли, Тошкентда ҳаводаги юқори чанг миқдори яна бир неча кун сақланиб қолиши мумкин - Ўзгидромет. 05.11.2021, Sputnik Ўзбекистон\nТОШКЕНТ, 5 ноя - Sputnik. Тошкентда 4-5 ноябрь кунлари кузатилган чанг ва қум бўрони - бу ерда сўнгги 150 йил давомида олиб борилган об-ҳаво кузатувлари тарихида қайд этилмаган, деб хабар қилди "Ўзгидромет" матбуот хизмати. Ушбу чанг булутлари кучли шамол билан биргаликда Ўзбекистоннинг Сирдарё ва Тошкент вилоятлари ҳудудларига 4 ноябрь куни кун кечида кириб келган. "Ўзгидромет"нинг Тошкент шаҳрида жойлашган ҳаво сифатини текширувчи автоматик кузатув постлари соат 18:21да ҳаводаги чанг миқдори рухсат этилган меъёрдан 5 барабарга, соат 21:00 ва 23:00 орасида 30 баробаргача кўтарилиши қайд этилди. Соат 23:00 дан бошлаб ҳаво таркибидаги чанг миқдори пасайиши кузатилган ва ҳозирга қадар чанг миқдори рухсат этилган меъёридан 10 баробар юқори даражада сақланиб қолмоқда. Ўзгидромет прогнозига кўра, яқин кунлар ичида (айрим хулосаларга кўра 12 ноябрга қадар) Тошкент ҳудудида ёғингарчилик кутилмаётгани боис, ҳавода юқори чанг миқдори юқори даражада сақланиб қолиниши кутилмоқда.\nтошкент, об-ҳаво, ўзгидромет, қум бўрони\n17:23 05.11.2021 (янгиланди: 17:25 05.11.2021)\nЁғингарчилик кутилмаётгани сабабли, Тошкентда ҳаводаги юқори чанг миқдори яна бир неча кун сақланиб қолиши мумкин - Ўзгидромет.\nТОШКЕНТ, 5 ноя - Sputnik. Тошкентда 4-5 ноябрь кунлари кузатилган чанг ва қум бўрони - бу ерда сўнгги 150 йил давомида олиб борилган об-ҳаво кузатувлари тарихида қайд этилмаган, деб хабар қилди "Ўзгидромет" матбуот хизмати.\nХабарда айтилишига кўра, 4 ноябрь куни, Россиянинг Урал тоғлари ва Волгабўйида шаклланган совуқ ҳаво оқимлари Жанубий Қозоғистон чўл ҳудудларидан ернинг устки қатламини ҳавога кўтариб чанг булутлари ҳосил қилган.\nУшбу чанг булутлари кучли шамол билан биргаликда Ўзбекистоннинг Сирдарё ва Тошкент вилоятлари ҳудудларига 4 ноябрь куни кун кечида кириб келган.\n"Ўзгидромет"нинг Тошкент шаҳрида жойлашган ҳаво сифатини текширувчи автоматик кузатув постлари соат 18:21да ҳаводаги чанг миқдори рухсат этилган меъёрдан 5 барабарга, соат 21:00 ва 23:00 орасида 30 баробаргача кўтарилиши қайд этилди.\nСоат 23:00 дан бошлаб ҳаво таркибидаги чанг миқдори пасайиши кузатилган ва ҳозирга қадар чанг миқдори рухсат этилган меъёридан 10 баробар юқори даражада сақланиб қолмоқда.\nЎзгидромет прогнозига кўра, яқин кунлар ичида (айрим хулосаларга кўра 12 ноябрга қадар) Тошкент ҳудудида ёғингарчилик кутилмаётгани боис, ҳавода юқори чанг миқдори юқори даражада сақланиб қолиниши кутилмоқда.


Кинода аёл фақат уй бекаси ёки қайнона образида намойиш этилади. Аслидачи? - Zamin.uz\nКинода аёл фақат уй бекаси ёки қайнона образида намойиш этилади. Аслидачи?\nЭлектрон ва оммавий ахборот воситалари миллий ассоциацияси, «Ўзбеккино» Миллий агентлиги ва Маҳалла ва оилани қўллаб қувватлаш вазирлиги ташаббуси билан ташкил этилган Аёллар медиа клуби аъзоларининг навбатдаги давра суҳбати бўлиб ўтди.\nМулоқот давомида блогер ва «SmartGov consulting» раҳбари Азиза Умарова медиа маҳсулотларда аёллар образининг яратилишига тўхталиб ўтди:\n«Ўзбек киноларида ҳам, телекўрсатувларда ҳам аёлларга нисбатан қараш яхши эмас. Зиёли ўзбек аёллари образлари яратилмаяпти. Кинода аёл кўрсатилса у фақат уй бекаси ёки қайнона образида намойиш этилади. Аслидачи? Аёлларимизнинг жамиятдаги ўрни ошмоқда. Катта лавозимларни эгаллашмоқда. Агар биз медиа контентда аёлларни шунчаки рафиқа ва қайнона образида гавдалантираверсак, жамиятнинг хотин-қизлар муаммоларига бўлган қарашларини ўзгартира олмаймиз. Омадли, зиёли, тадбиркор аёлларимиз ҳам кўп. Шунда образларни ҳам кўпроқ намойиш этиш керак. Медиада аёллар образларини дискриминацион характерга эга бўлиб қолаётгандай туюлмоқда», — деди Азиза Умарова.\nШунингдек тадбирда аёллар учун телекўрсатувлар фақатгина пишириқлар ва безаниш ҳамда косметология билан боғлиқ бўлиб қолгани танқид қилинди. Телевизор орқали аёлнинг бахти фақат шу нарсаларда деган тарғибот оқибатлари салбий эканлиги таъкидланди.\nДавра суҳбатидан сўнг «Ўзбеккино» Миллий агентлиги томонидан айнан аёллар муаммолари тўғрисидаги «Рангсиз тушлар» фильмининг премьераси тақдим этилди. Аюб Шаҳобиддиновнинг ўткир ижтимоий муаммоларга бағишланган фильмида узоқ йиллик маҳкумликдан сўнг жамиятга мослашишга қийналаётган аёлнинг тақдири ҳикоя қилинади. “Замин” янгиликларини “Twitter”да кузатиб боринг


Taklif 2020-11-17 16:24:39\nИжтимоий тармоқлардаги блогерлар учун қарор ёки дастур лойихаси ишлаб чиқиш ва қонунни бузган холатда Давлат томонидан жазо қўллаш.\nTaklif 2020-11-17 15:59:17\n(давоми) Бунда уларга моддий жавобгарлик, харажат кабилар юкланмаслиги керак. Фақатгина мактаблардан ўқувчиларнинг иштирокини таъминлаб бериш ва ҳамкорликка тайёр бўлиш талаб қилинади, холос. Агарда мана шу тизимни йўлга қўйишга эришилса, барча фан соҳаларида етук кадрларни тарбиялаш ва фан соҳасини ривожлантиришга улкан потенциалга эга бўлинади. - Аъзамов Дилнур\nTaklif 2020-11-17 15:57:16\nМатематика илмини (фанини) ривожлантиришда мавжуд илмий мактабларда авлодлар алмашинуви жараёнининг изчилликда ва йўқотишларсиз бўлишини таъминлаш мақсадга мувофиқ. Бунинг учун фанга қизиқувчиларни ёшлигидан тайёрлаб бориш зарур. Қандай ўзига хос ёндошувдан фойдаланса бўлади? Таклиф: мактабларда, мактабдан ташқарида давлат олимпиадаларидан ташқари доимий равишда ташкил қилиб бориладиган хусусий олимпиадаларни ташкил қилишга шароит яратиш керак. Мисол учун мен ташаббус кўрсатиб алоҳида олимпиада ташкил этмоқчиман, мақсад - болаларни (ўқувчиларни) фанни янада чуқурроқ ўрганишга ундаш ва уларга рағбат бериш. Мана шундай ҳолатда халқ таълими бўлими (бошқармаси, вазирлиги) билан ташкилий жиҳатларни кўриб чиқишда муаммолар юзага келмаслиги таъминланиши керак. (давоми бор)\nTaklif 2020-11-17 15:55:40\nХар бир спорт мактабда энг юқори натижа кўрсатган тренерга йилда бир маротаба республикамиздаги барча санаторияга бепул йўланма бериш чораларини кўриб чиқиш. (Фарғона)\nTaklif 2020-11-17 15:54:17\nСпорт жихозларини ишлаб чиқувчи тадбиркорлар билан спорт мактабга спорт жихозларини сотиб олиш учун узоқ муддатлик шартнома тузишни йўлга қўйиш. (Фарғона)\nTaklif 2020-11-17 15:53:14\nРеспубликадаги барча спорт мактабларидаги селекция бўйича-тренерларнинг республика ёки вилоят бўйлаб селекция ишларини олиб бориш учун молиялаштириш ишларини шакиллантириш.\nРажабов Алишер Рўзиевич\nTaklif 2020-11-17 15:52:22\nКадрлар сиёсати бўйича мехнат кодексига ўзгартиришлар киритиш. 5-10 йил иш тажрибасига эгамутахассис ташкилот ходимларини олий таьлимга Сухбат асосида қабул қилиш.\nTaklif 2020-11-17 15:37:18\nҲудаддаги мавжуд миллий маданий марказлар фаолиятини ривожлантириш, моддий-техника базасини ривожлантириш ижро ҳокимияти билан алоқасини мустахкамлаш, шаҳар ва туманларда жамоатчилик асосида фаолият юритаётган вакилларини бинолар билан таъминлаш.\nTaklif 2020-11-17 15:34:03\nҲудудлардаги мавжуд суғурта ташкилотларини ислоҳ қилиш. Суғурта ташкилотлари ҳалқ ишончини қозониш чоралари механизмини ишлаб чиқиш.


Архивы фойдаланувчилари | KITAB.UZ\niPhone фойдаланувчилари янада кўпроқ имкониятларга эга бўлишади\n2020 йилнинг кузида iOS 14 тақдим қилиниши билан Apple смартфони эгалари QR-кодини сканер қилганча Apple Pay орқали харид учун пул тўлашлари мумкин бўлади. Ҳозирда iOS 14 ишлаб чиқарувчиларнинг синов босқичида турибди. Apple ушбу янги тизимни оммага эътиборга ҳавола қилишдан аввал уни ўзгартириб, қўшимчалар киритиш билан овора бўлмоқда. Подробнее Манба: Uzreport.Uz\nGoogle фойдаланувчилари диққатига: Энди қидирув тарихи автоматик равишда ўчириб борилади\nGoogle компанияси фойдаланувчилар тарихини сақлаш тизимига жиддий ўзгартириш киритди. Энди компания ишлаб чиқарувчилари жойлашган манзил, қидирув ва YouTube’да томоша қилинган видеолар тарихини автоматик равишда ўчиришни бошлайди. «Маҳсулотларимизни ишлаб чиқаришда биз асосий уч қоидага: маълумотлар хавфсизлиги, уларга бўлган масъулият ва назоратга қатъий эътибор берамиз. Биз маълумотларни сизга керакли бўлгунгаБатафсил ўқинг\n“Тишланган олма” фойдаланувчилари диққатига: Apple янги операцион тизимни тақдим қилди\nАмериканинг энг катта компанияларидан бири – Apple ўз iPhone’лари учун янги операцион тизим iOS 14ни тақдим қилди. Хабарда айтилишича, энди смартфон экранида ўлчами ва ҳолатини ўзгартириш, назорат қилиш мумкин бўлган виджетлар пайдо бўлади. Видеони томоша қилиш энди қулайлашади Фойдаланувчилар иловаларни категориялар бўйича гуруҳларга ажратишлари мумкин. Бундан ташқари, янги iOSда видеониБатафсил ўқинг


Исмат Хушевга очиқ хат – Муҳаммад Алини Президент тўғри танлаган! Сиз ноҳақсиз! | ДУНЁ ЎЗБЕКЛАРИ | Mobile Version\nИсмат Хушевга очиқ хат – Муҳаммад Алини Президент тўғри танлаган! Сиз ноҳақсиз!\n01/12/2016 Ismat Khushev Адабиёт\n“ДУНЁ ЎЗБЕКЛАРИ”ДА НАШР ҚИЛИНГАН МУҲАММАД АЛИ ҲАҚИДАГИ ТАНҚИДИЙ МАҚОЛА НОТЎҒРИ ЁЗИЛГАН, ДЎСТИМ!\nМУҲАММАД АЛИ ҲАҚИДА МЕНИНГ ФИКРЛАРИМ\nИсматбек! Сизнинг журналистик маҳоратингиз ҳақида алоҳида гапирса арзигулик. Мен ёзувчилар орасида қўлма қўл бўлиб юрган Сизнинг сайтингиздаги мақолага кўзим тушиб ажабландим. Унда Муҳаммад Алига нисбатан қаттиқ ҳужум қилинибди.\nМен Муҳуммад Али раис бўлгандан кейин сал кам икки йилда бор-йўғи икки марта ёзувчилар уюшмасига бордим холос. Мен Муҳаммад Алидан гугурт донаси ҳам илинж қилмайман.\nЛекин Муҳаммад Али қизил империя қиличини қайраб, сал бўй тиклаганларнинг бошини ўришга шай турган ХХ асрнинг 70 йилларида Амир Темурга бағишлаб “Гумбаздаги нур” достонини ёзган.\nБундан ташқари, ҳали СССР йиқилмасдан туриб, Амир Темурнинг ёшлиги ва истибдодга қарши халқ ҳаракати ҳақида “Сарбадорлар” романини эълон қилди.\nМен Ўзбекистон Миллий энциклопедиясига “Амир Темур” ҳақидаги биринчи тарихий драманинг муаллифи сифатида кирганман. 1988 йилиТемур ҳақида асар ёзиш бошни болтага қўйиш билан баравар эди. Менинг драмамнинг премьераси Қашқадарё театрида 1991 йил 1 сентябрда, яьни Ўзбекистон мусатақиллигининг биринчи куни бўлган эди.\nУндан сал аввалроқ ўн кун бурун ГКЧП даврида менга Тошкентдан чиқиб кетмаслик буюрилган эди. Ундан ҳам аввалроқ 14 августда Ўзбекистон Республикаси Президенти Ислом Каримов 20 ёзувчини қабул қилганида битта мен, Президентга СССРдан чиқиб кетиш тўғрисида гапириб, у кишига мустақиллик афзалликлари ҳақида сўзлаб, СССР пайтида Иброҳим Мўминовдан кейин ўзим чиқарган “Амир Темур васияти” рисоламни совға қилган эдим.\nБу гапларим ўзимни реклама қилишга ўхшаб кетаяпти. Лекин ўша пьесани ёзиш ғоясини менга 1988 йили Қашқадарё театрининг бош режиссёри Баҳодир Назаровнинг вилоятнинг биринчи раҳбарига суяниб, буюртма берган эди. Асарни тугатгач, икки буюк шоирга драмани ўқиб фикр билдиришни сўрадим. Абдулла Орипов ва Эркин Воҳидовга. Фақат Эркин Воҳидов ўз фикрларини ёзиб бердилар.\nСпектакль чиққач, менинг дўстларимдан кўра душманларим кўпайиб кетди. Спектакль Ҳамза мукофотига тавсия қилинди.\nМенинг мукофот олмаслигим учун Ҳамза мукофотининг ўзини йўқотишди. Ҳолбуки, бугун халқ шоири ёки бошқа унвонларни олган, ўзбекча асар ёзишса ҳам ўзлари бошқа миллат вакили бўлган шоир ва носирлар жазавага тушиб Ҳамзага қарши курашдилар.\nҲолбуки, уларнинг ҳаммасининг ёзган асарлари йиғилса ҳам Ҳамзанинг тиззасидан келмайди. Ҳамза Абдулла Қодирий, Чўлпон, Фитрат каби жадид эди ва лекин коммунистлар-беномуслар унинг “Яша, Турон” шеърини “Яша, Шўро” деб ўзгартиришган.\n1990-1991 йилларда менинг “Амир Темур” пьесамдан матбуотда парчалар босилганида Муҳаммад Али бир неча бор мени қутлаганини эсимдан чиқаролмайман. Дўстларнинг қўллашидан руҳланиб “Амир Темур” трилогиясини ёздим.\n(Ҳафиз Абдусаматов ўз китобида мен ҳақимда ўзбек драматургиясида Ҳамзадан кейин трилогия ёзган иккинчи ижодкор деб атаган.)\nМенимча, давлат раҳбари Муҳаммад Алини уюшма раислигига тўғри танлаганлар.\nИсматбек, Сиз тушунган, оқ қорани фарқлай оладиган, ақли расо йигитсиз. “Дунё ўзбеклари” кейинги пайтда Ўзбекистонда оммалашиб, машҳур бўлиб кетганини тан оламан. Бугун аксар ўзбек ёзувчилари мамлакат оммавий ахборот воситасидан кўра энг аввало Сизнинг нашрингизни ўқишини ҳам яхши биламан.\nМуҳаммад Алини мутлоқо танқид қилмаслик керак деган фикрдан йироқман. Уюшма фаолиятини яхшилаш, камтар ва хокисор ижодкорларга ёрдам бериш, баъзи халқ шоирларидан ўн баравар устун бўлган Йўлдош Эшбек ёки ҳар бир мисраси қизил мафкурага қарши бўлган ва ўлганида бирорта ёзувчи тобутини кўтаришга бормаган Чўлпон Эргашнинг истиқлол йилларида бирорта китоби чиқмаганлигини айтиб, уюшмани ва унинг раисини танқид қилиш жоиз.\nЛекин Сизнинг сайтингизда босилган мақолада “Ўзбекистондаги барча ёзувчилар Муҳаммад Алини ёмон кўради” дейилган гапга мен мутлақо қўшилолмайман.\nҲушёр ва заковатли журналист ўз доруғли нашрини ҳам ҳушёрлик ва заковат билан бошқариши керак. Ўзбек зиёлилари Сизга ишониб, ўз дардини йўллаб турган бир пайтда уларнинг ҳаммаси Муҳаммад Алини ёмон кўради деб ёзилган баҳсталаб жумлани ишонч билан нашр қилганингиз, одамларнинг Сизга бўлган чексиз ишонч ва ҳурматини бир қадар йўқтиши мумкин.\nШахсан мен уни жа яхши кўрмасам ҳам, лекин умуман ёмон кўрмайман.\nТўра МИРЗО, Ўзбекистон ёзувчилар уюшмасининг собиқ котиби, Ўнта халқаро мукофот олган ўзбекистонлик ягона ёзувчи.\n11.01.2016 at 21:08 (Edit)\nёв қочса ҳамма қаҳрамон бўлади. ҳеч биримиз ҳам ўзимиз айтаётган инсон эмасмиз. ўнта халқаро мукофот олганман дея фахрланишнинг ўзи кимнинг кимлигини кўрсатади. у нима қилибди аслида ҳеч ким ҳеч нарсани билмайди. энг қизиғи Навоий бандасининг қўлидан битта ҳам мукофот олмаган. муҳаммад алининг Каримов кўнглидаги одам экани эса чин ҳақиқат.мирзиёев ҳам каримовга ёқмаганида у жойда бир дақиқа ҳам ўтиролмасди. сени халқинг танимаса олган мукофотингдан нима фойда.\n11.01.2016 at 13:56 (Edit)\nЖуда хам ажойиб ва таъсирлик макола булибди!\nАммо, лекин, бирок деган тушунча бор. Мухаммад Али бир пайитлар Ватанпарвар, халкпарвар булган булиши мумкин, АММО кимларнингдир тазйикларига учраб – УЗИНИ САКЛАБ КОЛИШ инстинкти устун келиб уз принципларидан воз кечиб ЗАМОНАСОЗ булиб олгандирлар!\n“ИЧИДАГИ ХОИННИ УЛДИРГАН БУЮКЛАР ТАКДИРИНИ ХАММА БИЛАДИ”! ЛЕКИН ЖИМ.\nПРЕЗИДЕНТИМИЗ АЛБАТТА ТУFРИ ТАНЛАГАНЛАР! БИРОК ИШОНЧЛАРИНИ СУЪИСТЕМОЛ КИЛАЁТГАНЛИКЛАРИНИ БИЛМАЙДИЛАР.\nИСМАТ АКА ВАТАН ВА МИЛЛАТ КЕЛАЖАГИ КАЙFУСИДА!\n10.01.2016 at 17:33 (Edit)\nBuyuk insonlar bir birlarini yaxshi tushunib olishadi.\n10.01.2016 at 15:52 (Edit)\nНима қиламиз яшириб нафақат ижодкор, бошқа соҳа вакилларини ёритиш ёки муносабат билдиришда ҳам, бир ёманласак бир йўлаки қоп қора қилиб ерга критиб юборамиз, яхшиласак осмонга чиқариб мақтаймиз. Билмадим қачон бундай бир ёқлама ўра-ўрачиликдан ҳалос бўламиз, реал мувазанатли фикрлашни ўрганамиз. Шу маънода Тўра Мирзо ҳақ. Лекин Исмат Хушев барибир аксар ёзувчиларнинг фикрини ифода этган. “Дунё ўзбеклари” – бугун бутун дунё ўзбекларининг минбарига айланди. Унга қулоқ солиш ва эътибор қилиш керак! Раддия ёзиш ўрнига.\n10.01.2016 at 05:32 (Edit)\nМақола менда чуқур таъсурот қолдирди. Ҳар қалай таниқли адибнинг ёзгани-да.\nЎзи танқид қилинган бу мақолани ўз сайтида чоп қилиб И.Хушев ҳам мардлик намунасини кўрсатган.\nТўғрисини айтганда мен ҳали бирон сайтни билмайман ўзи ҳақида танқидий материал босган.\nРостдан ҳам, журналист сифатида ҳам, шоир сифатида ҳам, жўмард сифатида ҳам ҳеч кимга ўхшамайди Хушев.\nЭврил Турон: ЎЛИМ ТЎРИ (Иккинчи мақола)\nТаниқли ўзбек журналисти Дилмурод Жумабоев бугун туғилган кун. Табриклаймиз!\nЯна Зулфия мукофоти ҳақида – Танзила Норбоева ва Сирожжиддин Саййидга\nЭврил Турон: Харобага айлантирилган Лангар адолат кутмоқда (4-қисм)\nМуҳаммад Солиҳнинг 70 йиллиги муносабати билан-2\nКенжабий: КЎНГЛИМДАГИ ПРЕЗИДЕНТ Янги асар (12)\n01/15/2016 at 15:11-\nРАИСНИНГ Темурийлар хакидаги 4 китоби магазинларга тулди,раис уз манфаатини кузлаши керакми\n01/14/2016 at 22:39-\nТўра Мирзо хавотир олганидек бирор шоир ёки ёзувчининг Муҳаммад Али шахси ёки ижодига ғарази бўлмаса керак. Балки, М.Али даҳодир., лекин гап бунда ҳам эмас. Гап, ҳатто совет даврида сайлаб қўйиладиган уюшма раҳбарияти мустақиллик даврида қонунга хилоф сайловсиз амалдор бўлиб ўтирганларида. Қонунга хилоф усул билан раҳбар бўлганлар қандай қилиб қонунбузарликга қарши курашиши мумкин.\n01/13/2016 at 01:47-\nИлтимос, Тўрабой, бир бошдан ўша сиз олган 10 мукофот номини санаб берингчи, ишонаманки, барчаси арзимас ва ҳеч ким билмас мукофотлар бўлиб чиқади. Асл мукофот халқнинг, аниқроғи, халқнинг илғор қисми бўлган китобхоннинг баҳосидир. Сизни ўзбек китобхони деярли билмайди. Темур бобо ҳақидаги пьесангизга келсак, мутлақо куракка турмайдиган, тарихий ҳақиқатдан йироқ бир “асар” эканини яхши биламиз. Муҳаммад Али масаласида ҳам лаганбардорлик иси келган гапларни ёзибсиз. Мақтанма хўроз, ҳунаринг оз!


ЯНГИ ШАКЛДАГИ ТЕСТ СИНОВЛАРИ КУТИЛГАН НАТИЖАНИ БЕРДИМИ?\nМаълумки, бу йилги имтиҳонлар янги шакл ва мазмунда ўтди. Ўзбекистон Республикаси Президентининг 2017 йил 16 ноябрдаги “Республика олий таълим муассасалари бакалавриатига кириш тест синовларини ўтказиш тартибини такомиллаштириш тўғрисида”ги қарори асосида тест синовларининг адолатли, холис ва шаффоф ўтишини таъминлаш чоралари кўрилди.\nАввалгилардан фарқли равишда мазкур ўқув йилидан бошлаб тест синовлари республикада 1 августдан 15 августгача бўлган даврда, вилоятда эса 11 кун давомида ўтказилиб, натижалар тест ўтказилган куннинг эртасига Давлат тест маркази расмий веб-сайтида эълон қилиб борилди.\nИмтиҳонлар ягона бинода – Қарши ихтисослаштирилган олимпия захиралари мактаб-интернати манежи ва спорт залида 2 сменада бўлиб, назорат жараёнида илк маротаба шахсни идентификациялаш қурилмалари ҳамда кузатув камераларидан фойдаланилди.\nСиновларда дастлаб Қарши муҳандислик-иқтисодиёт институтига ҳужжат топширган 18 минг 192 абитуриент 26 та таълим йўналиши бўйича тест саволларини ечишган бўлса, улар орасидан юқори натижа қайд этган 1 минг 550 нафар ўғил-қиз талабаликка қабул қилинди.\nСўнг Тошкент ахборот технологиялари университети Қарши филиали талабаси бўлиш истагидаги 2 минг 400 нафар абитуриент 6 таълим йўналишида 290 та талабалик ўрни учун ўз билимини синовдан ўтказди.\nКейинги тест синовлари эса Қарши давлат университетининг бу йилги талабалари номларини аниқлаб берди. Маълумки, Қарши давлат университети анча йилдан бери энг кўп абитуриент ҳужжат топширадиган муассасалардан бири бўлиб келмоқда. Бу йил ушбу ўқув юртига 30 минг 937 нафар ўғил-қиз ҳужжат топширганини инобатга олсак, бир ўринга талабгорлар сони 17 кишини ташкил этиши кўринади. Кучли рақобат остида кечган синовларда уларнинг 2 минг 380 нафарига талабалик бахти насиб этди. Улар мазкур ўқув йилидан 29 таълим йўналишида олий маълумот олишади.\n310 ўғил-қиз эса мазкур университетнинг жисмоний маданият, тасвирий санъат ва муҳандислик графикаси ҳамда мусиқий таълим йўналишларига ижодий имтиҳон орқали ўқишга қабул қилинди. Биламизки, шу йилдан, Президент қарорига мувофиқ, маданият, санъат, дизайн, тасвирий ва амалий санъат, санъатшунослик, мусиқий таълим, спорт ва жисмоний тарбия соҳасидаги таълим йўналишларида фақат ижодий имтиҳонлар орқали ўқишга қабул қилинди. Бу ҳам абитуриентлар учун катта қулайлик бўлди, дейиш мумкин.\n- Жорий йилда вилоят олий ўқув юртларига ўқишга кириш истагида бўлган ўғил-қизлардан умумий ҳисобда 51 минг 529 та ҳужжат қабул қилинди, - дейди Давлат тест маркази вилоят бўлими бошлиғи Бекзод Жўраев. – Уларнинг бир қисми ижодий имтиҳон топширди, 45 минг 601 нафари тест синовларида қатнашган бўлса, 1592 нафари имтиҳонга келмади. 324 абитуриент белгиланган қоидаларни бузгани учун тест ўтказиладиган ҳудудга кириш жараёнида, 101 нафари бинодан четлаштирилди.\nДарҳақиқат, тест синовларининг холис ва шаффоф ўтишини таъминлаш юзасидан қилинган ишлар ўз самарасини бермасдан қолмади. Хусусан, 1600 нафарга яқин абитуриентнинг умуман имтиҳонга келмагани айримларнинг аввалгидек эгри йўллар орқали талаба бўлиш истаги пучга чиққани ва жорий этилган янгиликларга тайёр эмаслигини кўрсатади. Улар орасида соғлиғи ёмонлашган ва жиддий сабаб билан имтиҳонга кела олмаганлар ҳам борлигини инобатга олиш керак, албатта.\nБу йилдан бошлаб республикада тестга шпаргалка, телефон ва ҳоказоларни олиб киришга уринган абитуриент ўша заҳоти тестдан четлатилди. Аввалгидек, телефон номерланган конвертга солиниб, абитуриентнинг ўзи тестга киритиб юборилмади. Олиб киришга уринишнинг ўзидаёқ акт тузилиб, абитуриент имтиҳондан четлатилди. Бу борадаги рақам 101 тани ташкил этди.\n- Ҳеч кимга сир эмас, кейинги йилларда абитуриент ўрнига алмашиб кириш ҳоллари анча кўпайиб бораётган эди. Вилоятда худди шундай айланма йўлларни кўзлаган 333 “паравоз” қўлга олинди, - дейди Қарши шаҳар ички ишлар органлари фаолиятини мувофиқлаштириш бошқармаси ҳузуридаги тергов бўлими терговчиси Аҳрор Файзиев. - Уларнинг 243 нафари Давлат тест маркази рухсатномасини қалбакилаштириб, жиноят содир этганлиги, 90 нафари маъмурий ҳолат (бошқа бировнинг ўрнига кирганлик)да айбланиб, ҳозирда сўров-суриштирув ишлари олиб борилмоқда.\nАниқ мисолларга назар ташлайдиган бўлсак, 2 август куни Қарши муҳандислик-иқтисодиёт институтининг нефть ва газ конларини ишга тушириш ва улардан фойдаланиш факультетига кириш учун тест синовларини топширмоқчи бўлган, ўзини Лазиз Норбобоев деб таништирган йигит назоратчиларда шубҳа уйғотади. Ўрганишлар давомида унинг асл исм-фамилияси Бекжон Номозов экани, ёнида Лазиз Норбобоевга тегишли фуқаролик паспорти ва ДТМ рухсатномаси борлиги аниқланади. Маълум бўлишича, Бекжон Л.Норбобоевни ўқишга киритиб қўйса, минг АҚШ доллари миқдоридаги “мукофот”га ваъдалашилган.\nАфсуски, у қилмишидан тўғри хулоса чиқармай 5 август куни яна тест ўтадиган жойда ҳозир бўлади. Бу сафар у компьютер-инжиниринг факультетига ҳужжат топширган Азиз исмли йигитга “ёрдам” бериш учун 56-гуруҳга кириб, тест саволларини ечиб бермоқчи бўлади. Уни “қўллаб-қувватлаётган” Акбар Бўриевга тегишли автомобиль кўздан кечирилганда, ўқишга “кириши” керак бўлган ўнга яқин абитуриентнинг қалбакилаштирилган ҳужжатлари топилди. Суриштирувлар жараёнида ушбу ҳужжатларни расмийлаштиришда институт қабул комиссияси техник котиби Ислом Ҳайдаров ёрдам бергани ошкор бўлди.\nХалқимизда “ўрганган кўнгил ўртанса қўймас” деган нақл бор. Буни 1-6 август кунлари ўтказилган тест синовларида Қарши муҳандислик-иқтисодиёт институти қабул комиссияси факультет бўйича масъул котиблари – Ўлмас Тўраев, Аслиддин Қорақулов, Акбар Жўраев, Муродулла Қаршиев, Ихтиёр Назаров, Комил Мирзаев қилмишларида кўриш мумкин.\n- Ушбу масъуллар 182 нафар абитуриентнинг ўрнига бошқа бировни киргизмоқчи бўлиб, ДТМ рухсатномаларини қалбакилаштирган, - дейди Аҳрор Файзиев. - Мазкур ҳолат бўйича Ўзбекистон Республикаси Жиноят кодексининг 228-моддаси 2-қисми “а,б” бандлари ва 228-моддаси 3-қисми билан жиноят иши қўзғатилди.\nАлбатта, тест синовларидаги қатъий назорат ҳақиқий билимлиларни, талаба номига лойиқ ўғил-қизларни саралашда муҳим омил бўлгани шубҳасиз.\nШуни ҳам қайд этиш керак, тест синовларининг адолатли ва ошкора ўтказилгани кириш балларига ҳам таъсир кўрсатмай қолмади. Айрим йўналишларда эса кириш баллари сезиларли пасайди. Хусусан, Қарши давлат университети касбий таълим йўналишида ўтиш бали 68 баллни ташкил этди. Тошкент ахборот технологиялари университети Қарши филиалида 68,9 балл тўплаган абитуриент талабага айланди. ҚМИИда эса бу кўрсаткич 71,3 баллга тенг бўлди.\nУмуман олганда, бу йилги тест синовларини холис, ҳаққоний ва адолатли тарзда ташкил этишга бўлган ҳаракат кенг жамоатчилик, ота-оналар, ёшларнинг эътирофида кўринмоқда. “Мана, бўлар экан-ку” деган гапни фарзанди бир неча йилдан бери “йиқилиб” бу йилги ўзгаришлар натижасида талабага айланган кўплаб ота-оналар тилидан эшитаяпмиз. Албатта, камчиликлар ҳам бор. Бироқ янгилик ва ўзгаришлар ижобий томонга.


Хоразмда уйи бузилган одамлар Чондирқиёт қишлоғида қурилиш ишларини давом эттиришмоқда – фоторепортаж\nШу йилнинг июль ойида Kun.uz сайтида Хоразм вилояти маркази Урганч шаҳрининг Ашхобод кўчасида яшаган ва ерлари давлат эҳтиёжи учун қайтариб олинган аҳоли ва ҳокимлик ўртасида юзага келган можаро ҳақида «Хоразмда уйи бузилган одамлар норози бўлишди – вилоят ҳокими 10 августгача муаммоларни ҳал қилишга ваъда берди» сарлавҳали мақола эълон қилинган эди. Кейинчалик одамларга Миллий Банкнинг Урганч бўлими томонидан компенсация пуллари тўлиқ тарқатилди. Жараённи Хоразм вилоятига ташриф буюрган Ўзбекистон Республикаси бош вазири Абдулла Арипов ҳам кузатиб борди, аҳоли билан учрашиб, суҳбатлашди.\nХоразм вилояти ҳокимлиги одамлар билан ҳисоб-китоб қилиш учун жами 394та хонадон эгасига 70 миллиард сўмдан ортиқ компенсация пулини тўлиқ миқдорда тўлаб берди. Шундан сўнг Чондирқиёт қишлоғи ҳудудида палатка ва чартак (капа) қуриб яшаётган одамлар янги уй-жойларини қуриш ишларини бошлаб юборишган эди.\nОрадан 2 ой ўтди, куз фаслининг салқин кунлари келди. Шу сабабли қурилиш ишлари қандай кечаётганини ўрганиш, одамларнинг кайфияти ва вазият билан танишиш мақсадида яна Чондирқиёт қишлоғига бордик.\nАйни пайтда қишлоқда жуда кенг кўламдаги қурилиш ва ободонлаштириш ишлари давом этмоқда. Ҳудуд 4та қисмга бўлиниб, уларнинг ҳар бирида мини-штаб – қароргоҳ ташкил қилинган. Унда ҳокимлик ходимлари, қурувчи ташкилот раҳбарлари аҳолининг мурожаатларини ўрганиш, кундалик муаммоларни шу жойнинг ўзида ҳал қилиш, бундан ташқари, қурилиш ишларини мувофиқлаштириш, назоратга олиш билан шуғулланмоқда.\nЎтган икки ой ичида бу ерда кўплаб 1 ва 2 қаватли уй-жойлар қад ростлади. Ўз маблағларига таяниб, қурилишни эртароқ бошлаган одамларнинг уйлари деярли битган. Турли сабабларга кўра кеч қолганларники эса фаол қурилиш жараёнида. Улар ҳам қишгача барча ишларни якунлаб олишга шошилмоқда.\n«Ҳудудий электр тармоқлари» корхонаси томонидан уй-жойларни электр энергияси тармоғига улаш, монтаж қилиш ишлари бажарилган. Электр энергияси таъминотида узилишлар йўқ.\nШунингдек, ҳудудни газ билан таъминлаш мақсадида қувурлар ётқизилган. Қурилиши тугалланган уйлар газ тармоғига босқичма-босқич улаб берилмоқда.\nҲудудни ичимлик суви билан таъминлаш мақсадида катта ҳажмдаги ишлар бажарилмоқда. Қувурлар ётқизиляпти, уй-жойлар ичимлик суви тармоғига босқичма-босқич уланяпти.\nКўчалардан бирига асфальт ҳам ётқизилган.\nҚишлоқ ҳудудидаги хонадонлар эгалари хавфсизлигини таъминлаш, жиноятчиликнинг олдини олиш ва жамоат тартибини таъминлаш мақсадида ҳуқуқ тартибот идоралари томонидан махсус таянч пункти ташкил қилинган.\nҲудудга қурилиш ишларида фойдаланиладиган махсус техникалар, экскаватор, бульдозер ва бошқа техникалар олиб келинган. Қурилиш материаллари ва озиқ-овқат маҳсулотлари билан савдо қилувчи бозорчалар ташкил қилинган. Бундан ташқари, тиббий хизмат кўрсатиш пункти ҳам ишламоқда.\nОдамлар совуқ кунлар келишидан олдин имкон қадар уй-жойининг 1-2та хонасини яшаш учун яроқли ҳолга келтириб, кўчиб киришган. Айни пайтда ҳеч ким палатка ёки капада яшамаяпти.\nҚишлоқ ҳудудида 900та ўринли янги мактаб биноси қурилиши ҳам бошланган. Режага кўра, бу мактаб кейинги ўқув йилида чондирқиётликларнинг фарзандлари учун ўз эшикларини очади. Ҳозирча ўқувчилар узоқ масофадаги мактабларга транспортда қатнаб, таълим олишмоқда.\nАйни пайтда Чондирқиёт қишлоғи ҳудудида кенг кўламли қурилиш, ободонлаштириш ишлари давом этяпти. Одамлар уй-жойи учун белгиланган компенсация пулларини олганидан сўнг, ижтимоий тажанглик анча пасайди, ҳаммада ишчанлик кайфияти ҳукм суряпти. Ҳозирги кунда ташвишга солаётган долзарб масала – ёмғирли, қорли кунлар келмасидан олдин уй-жойларининг қурилишини тугатиб олишдир. Шу туфайли ишлар жадал кетмоқда.\nУмид қиламизки, чондирқиётликлар бу мақсадига эришишади. Kun.uz эса вазиятни кузатиб боради.


12-Yanvar, 2022-yil 268\nНотўғри маълумотнома тадбиркорга салкам 1,5 миллиард сўмга тушиши мумкин эди\nБизнес-омбудсман девонида Қашқадарё вилояти, Нишон туманида фаолият юритувчи “Болажон” НТМнинг (номи ўзгартирилган) кредит шартномасини ўзгартиришга амалий ёрдам кўрсатиш тўғрисидаги мурожаати ўрганиб чиқилди.\nАниқланишича, Мактабгача таълим вазирлиги ва “Болажон” НТМ ўртасида нодавлат таълим муассасаси биносини қуриш учун давлат-хусусий шерикчилик тўғрисида битим имзоланган. Қурилиш ишларини амалга ошириш учун “Болажон” НТМга “Агробанк” АТБ Нишон филиали томонидан 15 йилга кредит ажратилди.\n“Болажон” НТМ туман маъмурий марказида жойлашмаган бўлсада, Давлат кадастрлари палатаси Нишон туман филиалининг маълумотномасида нотўғри маълумот кўрсатилган ва натижада кредит йиллик 8% ставка бўйича ажратилган.\nВаҳоланки, Ўзбекистон Республикаси Президентининг ПҚ – 4581-сон қарорининг 3-банди талабига кўра битимлар бўйича кредитлар туманлар марказида жойлашмаган бошқа ҳудудларида — 7 йил муддатга, шу жумладан, 2 йиллик имтиёзли давр билан йиллик 5 фоиз ставка бўйича берилади.\nКейинчалик, НТМнинг манзили юзасидан маълумот тўғриланганлигига қармасадан, шартномада кредит фоизи ўзгаришсиз қолдирилди.\nТаъкидлаш лозимки, нотўғри маълумотнома асосида тузилган кредит шартномасида белгиланган фоиз ставкаси бўйича “Болажон” НТМ 15 йил муддатда жами қарийб 1,5 миллиард сўм ортиқча маблағ тўлаши лозим эди.\nБизнес-омбудсманнинг аралашувидан сўнг кредит шартномаси амалдаги қонунчилик талабларига мувофиқлаштирилиб, кредит ставкаси 8 фоиздан 5 фоизгача туширилди.


Ко-тримоксазол таблеткалар – medu.uz – Дорилар ҳақида маълумотлар ўзбек тилида\nHome Йўриқномалар Ко-тримоксазол таблеткалар\nПрепаратнинг савдо номи: Ко-тримоксазол\nТаъсир этувчи моддалар (ХПН): сульфаметоксазол+триметоприм\nфаол моддалар: сульфометоксазол – 400 мг, триметоприм – 80 мг;\nёрдамчи моддалар: картошка крахмали – 98 мг, повидон (поливинилпирролидон, повидон К-17) – 5,5 мг, кроскармеллоза натрий – 12,0 мг, кальций стеарати – 4,5 мг.\nТаърифи: оч-сариқ тусли оқ рангли яссицилиндрик таблеткалар.\nТаблетка юзасида мармарликка йўл қўйилади.\nФармакотерапевтик гуруҳи: микробларга қарши мажмуавий восита.\nАТХ коди: J01EE01.\nСульфаметоксазол ва триметопримдан ташкил топган мажмуавий микробларга қарши препаратдир. Сульфаметоксазол тузилиши бўйича параминобензой кислотасига ўхшаш бўлиб, бактерия ҳужайраларида параминбензой кислотасини унинг молекуласига киришга тўсқинлик қилиб, дигидрофолат кислотасининг синтезини бузади. Триметоприм дигидрофолат кислотасини тетрагидрофолатга – оқсил алмашинувига ва микроб ҳужайрасининг бўлинишга масъул бўлган фолат кислотасининг фаол шаклига тикланишини бузиб сульфаметоксазолнинг таъсирини кучайтиради.\nКенг таъсир доирасига эга бактерицид препарат бўлиб, қуйидаги микроорганизмларга нисбатан фаол: Streptococcus spp. (гемолитик штаммлари пенициллинларга кўпроқ сезгир) Staphylococcus spp., Streptococcus pneumoniae, Neisseria meningitides, Neisseria gonorrhoeae, Esherichia coli (шу жумладан энтеротоксоген штаммлари), Salmonella spp. (шу жумладан Salmonella typhi ва Salmonella paratyphi), Vibrio cholerae, Bacillus anthracis, Haemophilus influenzae (шу жумладан ампициллинга чидамли штаммлари), Listeria spp., Nocardia asteroids, Bordetella pertussis, Enterococcus faecalis, Klebsiella spp., Proteus spp., Pasteurella spp., Francisella tularensis, Brucella spp., Mycobacterium spp. (шу жумладан Mycobacterium leprae), Сitrobacter, Enterobacter spp., Legionella pneumophila, Providencia, Pseudomonas нинг айрим турлари (Pseudomonas aeruginosa дан ташқари), Serratia marcescens, Shigella spp., Yersinia spp., Morganella spp., Pneumocystis carinii; Chlamydia spp. (шу жумладан Chlamydia trachomatis, Chlamydia psittaci); содда ҳайвонлар: Plasmodium spp., Toxoplasma gondii, патоген замбуруғлар, Actinomyces israelii, Coccidioides immitis, Histoplasma capsulatum, Leishmania spp.\nПрепаратга чидамли: Corynebacterium spp., Pseudomonas aeruginosa, Mycobacterium tuberculosis, Treponema spp., Leptospira spp., вируслар.\nИчак таёқчасининг ҳаёт фаолиятини сусайтиради, бу ичакда тиамин, рибофлавин, никотин кислотаси ва бошқа В гуруҳи витаминларининг синтезини камайишига олиб келади.\nТерапевтик самарасининг давомийлиги 7 соатни ташкил қилади.\nПерорал қабул қилинганида сўрилиши – 90%. Препаратнинг плазмада максимал концентрацияга эришиш вақти 1-4 соат, концентрациясининг терапевтик самарали даражаси бир марта қабул қилинганидан кейин 7 соат сақланади. Организмда яхши тақсимланади. Гематоэнцефалик тўсиқ, йўлдош тўсиғи орқали ўтади ва кўкрак сутига киради. Ўпка ва сийдикда плазмадаги миқдоридан юқори концентрация ҳосил қилади. Кам даражада бронхиал секретида, қин ажралмаларида, простата безининг секрети ва тўқимасида, ўрта қулоқ суюқлигида (уни яллиғланишида), орқа мия суюқлигида, сафрода, суякларда, сўлакда, кўзнинг сувли намлигида, кўкрак сутида, интерстициал суюқликда тўпланади. Плазма оқсиллари билан боғланиши – сульфаметоксазолнинг – 60%, триметопримнинг – 45%.\nИккала компоненти ацетил гуруҳи қўшилган ҳосилаларини ҳосил қилиб метаболизмга учрайди, сульфаметоксазол кўпроқ даражада. Метаболитлари микробларга қарши фаоликка эга эмас.\nБуйраклар орқали метаболитлари кўринишида (80% – 72 соат давомида) ва ўзгармаган кўринишда чиқарилади (20% сульфаметоксазол, 50% триметоприм); оз миқдори – ичак орқали чиқарилади. Препаратнинг ярим чиқарилиш даври, сульфаметоксазолни – 9-11 соат, триметопримни – 10-12 соат, болаларда сезиларли кам даражада ва ёшига боғлиқ; 1 ёшгача 7-8 соат, 1-10 ёш – 5-6 соат. Кекса ва буйрак фаолиятини бузилиши бўлган пациентларда препаратнинг ярим чиқарилиш даври узаяди.\nСийдик-жинсий аъзоларининг инфекциялари: уретрит, цистит, пиелит, пиелонефрит, простатит, эпидидимит, гонорея, юмшоқ шанкр, венерик лимфогранулема, чов гранулемаси;\nнафас йўлларининг инфекциялари: бронхит (ўткир ва сурункали), бронхоэктатик касаллик, крупоз пневмония, бронхопневмония, пневмоцист пневмония;\nЛОР-аъзоларининг инфекциялари: ўрта отит, синусит, ларингит, ангина, скарлатина;\nмеъда-ичак йўлларининг инфекциялари: қорин тифи, паратиф, сальмонеллела ташувчанлик, вабо, дизентерия, холецитит, холангит, Esherichia coli нинг энтеротоксик штаммлари чақирган гастроэнтеритлар;\nтери ва юмшоқ тўқималарнинг инфекциялари: ҳуснбузар, фурункулёз, пиодермия, жароҳат инфекциялари;\nостеомиелит (ўткир ва сурункали) ва бошқа остеоартрикуляр инфекциялар: бруцеллёз (ўткир), жанубий америка бластомикози, безгак (Plasmodium falciparum), токсоплазмозда (мажмуавий даволаш таркибида) қўлланади.\nДозалаш тартиби касалликнинг оғирлигига, қўзғатувчининг сезгирлигига ва турига, беморнинг ёшига қараб шахсий равишда белгиланади.\nКатталар ва 12 ёшдан ошган болаларга – суткада 960 мг бир марта ёки 480 мг 2 марта. Инфекциянинг оғир кечишда – 480 мг дан суткада 3 марта, сурункали инфекцияларда самарани бир маромда ушлаб турувчи доза – 480 мг суткада 2 марта.\nАсоратланмаган инфекцияда: 12 ёшдан ошган болалар ва катталарга 1 таблеткадан суткада 2 марта буюрилади.\nДаволаш курсининг давомийлиги 5 кундан 14 кунгача. Оғир кечишида ва/ёки инфекцион касалликнинг сурункали шаклида бир марталик дозани 30-50% га оширишга йўл қўйилади.\nПрепаратни овқатланиш вақтида ёки ундан кейин қабул қилинади. Ишқорий ичимлик (сут, минерал сув) ичиш тавсия қилинади.\nНерв тизими томонидан: бош оғриғи, бош айланиши, вертиго, тиришишлар, атаксия, парестезия, қулоқларни шанғиллаши, увеит, галлюцинациялар, асабийлик; асептик менингит, депрессия, апатия, тремор, периферик невритлар.\nНафас тизими томонидан: бронхоспазм, ўпка инфильтратлари: (эозинофил инфильтрат, аллергик альвеолит (йўтал, ҳансираш).\nОвқат-ҳазм қилиш тизими томонидан: кўнгил айнаши, қусиш, иштаҳани пасайиши, диарея, гастрит, қоринда оғриқ, глоссит, стоматит, холестаз, «жигар» трансаминазалари фаоллигини ошиши, гепатит, шу жумладан холестатик, гепатонекроз, сохтамембраноз колит, “ўт чиқариш йўлини йўқолиши” синдроми (дуктопения), гипербилирубинемия, ўткир панкреатит.\nҚон яратиш аъзолари томонидан: лейкопения, нейтропения, тромбоцитопения, агранулоцитоз, анемия (мегалобластик, гемолитик/аутоимун ёки апластик анемия), метгемоглобинемия, эозинофилия, гипопротромбинемия.\nСийдик чиқариш тизими томонидан: полиурия, интерстициал нефрит, буйрак фаолиятини бузилиши, кристаллурия, гематурия, мочевина концентрациясини ошиши, гиперкреатининемия, олигурия ва анурия билан кечувчи токсик нефропатия.\nТаянч-ҳаракат аппарати томонидан: артралгия, миалгия, рабдомиолиз.\nАллергик реакциялар: қичишиш, фотосенсибилизация, тошма, кўп шаклли экссудатив эритема (шу жумладан Стивенс-Джонсон синдроми), токсик эпидермал некролиз (Лайелл синдроми), эксфолиатив дерматит, аллергик миокардит, тана ҳароратини ошиши, ангионевротик шиш, склераларнинг гиперемияси, эшакеми, конъюнктивани қизариши, анафилактик/анафилактоид реакциялар, зардоб касаллиги, геморрагик васкулит (Шенлейн-Генох пурпураси), тугунли периартериит, югуриксимон синдром, эозинофилия ва тизимли симптоматика билан кечувчи дори оқибатидаги тошма (DRESS-синдроми).\nБошқалар: гипогликемия, гиперкалиемия (асосан ОИТС бўлган пациентларда пневмоцист пневмонияни даволаганда), гипонатриемия, ҳолсизлик, толиқиш, уйқусизлик, кандидоз.\nЎта юқори сезувчанлик (шу жумладан сульфаниламидларга), жигар ва/ёки буйрак етишмовчилиги (креатинин клиренси минутига 15 мл дан кам), апластик анемия, В12-танқислиги анемияси, агранулоцитоз, лейкопения, глюкозо-6-фосфатдегидрогеназа танқислиги, ҳомиладорлик, лактация даври, 12 ёшгача бўлган болалар, (ушбу дори шакли учун), болалардаги гипербилирубинемияда қўллаш мумкин эмас.\nЭҳтиёткорлик билан: фолат кислотасининг танқислиги, бронхиал астма, қалқонсимон безининг касалликлари.\nБилвосита антикоагулянтларнинг фаоллигини, шунингдек гипогликемик дори воситаларининг ва метотрексатнинг таъсирини оширади. Фенотоин (унинг ярим чиқарилиш даврини 39% га узайтиради) ва варфариннинг самарасини ошириб, жигардаги метаболизми жадаллигини пасайтиради. Перорал контрацепциянинг ишончлилигини (ичак микрофлорасини сусайтиради ва гормонал бирикмаларни ичак-жигар циркуляциясини пасайтиради) қисқартиради. Рифампицин триметопримнинг ярим чиқарилиш даврини қисқартиради. Пириметамин бир ҳафтада 25 мг дан юқори дозаларда мегалобласт анемияни ривожланиш хавфини оширади. Диуретиклар (кўпинча тиазид) тромбоцитопениянинг ривожланиши хавфини оширади. Бензокаин, прокаин, прокаинамиднинг самарани пасайтиради (ва бошқа дори воситаларини, уларнинг гидролизи натижасида парааминобензой кислотаси ҳосил бўлади). Диуретиклар (тиазидлар, фуросемид ва бошқалар) ва перорал гипогликемик дори воситалари (сульфонилмочевина ҳосилалари) орасида бир томонидан ва микробларга қарши препаратлар билан – бошқа томонидан кесишган аллергияни ривожланиши мумкин. Фенитоин, барбитуратлар, парааминобензой кислотаси фолат кислотасининг танқислиги белгиларини кучайтиради. Салицил кислотасининг ҳосилалари таъсирини кучайтиради. Аскорбин кислотаси, гексаметилентетрамин (ва бошқа сийдикнинг кислоталилигини оширувчи дори воситалари) кристаллурия ровожланиши хавфини оширади. Колестирамин сўрилишини камайтиради, шунинг учун уни ко-тримаксозолни қабул қилишдан 4-6 соат олдин ёки 1 соат кейин қабул қилиш керак. Суяк кўмигида қон яратилишини сусайтирувчи дори воситалари миелосупрессияни хавфини оширади.\nДаволаш курсини 5 кундан кўпроққа узайтириш ва/ёки дозани ошириш ҳолларида гематологик назоратни ўтказиш керак. Қон манзарасининг ўзгариши ҳолида фолат кислотасини суткада 5-10 мг дан буюриш лозим.\nУзоқ муддатли даволаш курсларида (бир ойдан кўп) мунтазам қон таҳлилларини ўтказиш керак, чунки гематологик ўзгаришларнинг (кўпинча асимптоматик) пайдо бўлиш эҳтимоли мавжуд. Бу ўзгаришлар фолат кислотаси буюрилганида (суткада 3-6 мг) қайтувчан бўлиши мумкин, бу препаратнинг микробларга қарши фаоллигини ахамиятли бузмайди. Кекса беморларни ёки фолатларнинг дастлабки етишмовчилигига шубҳа бўлган беморларни даволашда алоҳида эҳтиёткорлик керак. Шунингдек узоқ муддат юқори дозаларда даволашда фолат кислотасини буюриш ҳам мақсадга мувофиқдир. Кристаллуриянинг олдини олиш учун чиқарилаётган сийдикни етарли миқдорда тутиб туриш тавсия қилинади. Сульфаниламидларнинг токсик ва аллергик асоратларини эҳтимоли, буйракларнинг фильтрацион фоалияти пасайганида сезиларли даражада ошади. Хаддан зиёд қуёш ва УБ нурланишдан сақланиш лозим.\nҲомиладор аёлларда ко-тримоксазолни қўллашнинг хавфсизлиги аниқланмаганлиги туфайли, препаратни ҳомиладорликда қўллаш мумкин эмас.\nТриметоприм ва сульфаметоксазол кўкрак сутига кириши маълум, шунинг учун препаратни лактация даврида қўллаш зарурати бўлганида эмизишни бекор қилиш масаласини ҳал этиш керак.\nДаволаш даврида транспорт воситаларини бошқарганда ва диққатни юқори жамлаш ва психомотор реакцияларнинг тезлигини талаб этувчи потенциал хавфли фаолият турлари билан шуғулланганда эҳтиёткорликка риоя қилиш керак.\nБош айланиши, вертиго, тиришишлар, галлюцинациялар каби нерв тизими томонидан ножўя самаралар ривожланиши мумкинлигини эътиборга олиш керак. Таърифланган ножўя самаралар пайдо бўлганда кўрсатилган фаолият турларидан сақланиш керак.\nСимптомлари: кўнгил айнаши, қусиш, ичак санчиғи, бош айланиши, бош оғриғи, уйқучанлик, депрессия, ҳушдан кетиш, онгни чалкашиши, кўришни бузилиши, иситма, гематурия, кристаллурия, давомли дозани ошириб юборилишида – тромбоцитопения, лейкопения, мегалобласт анемия, сариқлик.\nДаволаш: меъдани ювиш, сийдикнинг кислоталилигини ошириш триметопримнинг чиқарилишини оширади, ичга суюқлик қабул қилиш, м/и суткада 5-15 мг кальций фолинатини (триметопримнинг суяк кўмигига таъсирини бартараф қилади), зарурати бўлганида – гемодиализ.\nТаблеткалар 480 мг.\n2 ўрам давлат ва рус тилларидаги қўллаш бўйича йўриқномаси билан бирга картон қутига жойланади.


Газак "Немисча форшмак" тайёрлаш усули рецепти сирлари, оддий ва мазали\nVatanda.Com » Пазандалик » Таомлар » Газак "Немисча форшмак"\nГазак "Немисча форшмак"\nФоршмак сўзи немисчадан олинган бўлиб, газак деган маънони англатади. Бу жуда ҳам мазали! Тайёрланиши оддий, натижаси дастурхон даврасида барчани лол қолдиради. Таомнома учун янгилик. Ушбу рецептни албатта тайёрланг!\n250 грамм қовурилган ёки пиширилган мол гўшти\n1/2 селд балиғи (тузланган)\n2 ош қошиқ ун\n2-3 дона пиширилган картошка\n2-3 ош қошиқ сметана\n2-3 дона тухум\n1 ош қошиқ қирғичдан чиқарилган пишлоқ\n1 ош қошиқ юмшатилган сарёғ\nТуз ва мурч, ўсимлик ёғи\n1 ош қошиқ сарёғ ва 1 дона пиёз\n1. Пиширилган картошкадан пюре тайёрланг. Сарёғда қовурилган пиёзни қўшинг ва аралаштиринг.\n2. Пиширилган гўшт ва тозаланган селд балиғини гўшт майдалагич ёки блендердан чиқаринг.\n3. Картошка пюресига селд-гўштли масса, ун, сарёғ, сметанани бирлаштиринг ва блендерда аралаштиринг.\n4. Тайёрланган массага тухум сариғи, туз ва мурчни солинг. Тухум оқини кўпиртиринг ва массага солиб, эхтиёткорлик билан аралаштиринг.\n5. Пишириш қолипига ёғ суртинг ва тайёрланган массани солинг, текисланг.\n6. Қирғичдан чиқарилган пишлоқни сепинг ва ёғ сепинг. 180 даражада қиздирилган газ печида 30-40 дақиқа давомида пиширинг.\n7. Форшмак пишириш қолипи деворларидан ажралишни бошлаши билан тайёрлигини билиш мумкин. Белгиланган вақт ўтиб, нозик ва мазали газакни кесиб, сметана-томатли соус билан дастурхонга тортинг.


Президент ва кино ижодкорлар учрашуви. Энди ўзбек киносида қандай ўзгаришлар бўлади? - Darakchi\nПрезидент ва кино ижодкорлар учрашуви. Энди ўзбек киносида қандай ўзгаришлар бўлади?\nЖАМИЯТ 21.11.2020, 23:36\nКеча Президент Шавкат Мирзиёев “Ўзбекфильм” киностудиясининг янги биносида кино фаоллар билан учрашиб, энг сара ўзбек фильмлари 100 талигини тузиш, уларни давлат ва хусусий телеканалларда намойиш қилиш, кино санъатимиз фидойиларини эътироф этиш мақсадида ҳар бир ҳудуд умумтаълим мактабларига эл севган ижодкорлар номини бериш каби таклифларини берганлиги ҳақида хабар қилган эдик. Ўзбек киносаноати учун тарихий кун сифатида баҳоланаётган бу учрашувдан сўнг қандай ўзгаришлар бўлади? Бу ҳақида сиз кино ихлосмандларини хурсанд қиларли яна бир қатор яхши янгиликлар борлигидан хабардор қилишни жоиз топдик.\n“Ўзбеккино” Миллий агентлиги директори Фирдавс Абдуҳолиқов ҳам бу учрашувдан тўлқинланиб, ўз ҳаяжонларини биз билан бўлишди:\n“Бугун биз учун “олтин” ва тарихий кун бўлди. Чунки йиллар давомида ташландиқ ҳолатда бўлган “Ўзбекфильм” киностудияси биноси Президентимиз ташаббуси билан янгидан ишга туширилди. Бироз ҳаяжондаман, сабаби бу жуда кўплаб кино ижодкорларнинг орзуси эди. Биз бу кунни орзиқиб кутгандик. Нега? Чунки бу бино – тарихий бино. 60 йилдан ошди. Бу ерда қандай буюк ижодкорлар ишлаган, буюк кино асарлари яратилган. “Ўзбекфильм” киностудияси ташкил қилинганига бу йил 95 йил тўлди. Агар Марказий Осиё кино ватани қаер деб сўрашса, бу албатта Ўзбекистон дейишади. Буни ҳамма билади. Чунки 1910 йилда биринчи ўзбек оператори Худойберди Девонов қўлида камера кўтариб, илк кадрларни суратга олган”.\nШИФОКОРЛАР ВА ЎҚИТУВЧИЛАР ҲАҚИДА СЕРИАЛ\n— Бугун икки суратга олиш павильонини ишга туширдик. Шу билан бирга иккита студияни ишга тушириб миллий фильмлар олишни ҳам бошлаймиз. Биринчи навбатда шифокорлар ва ўқитувчилар ҳақида сериал суратга оламиз. Бу шароитлар ўзбек киноси учун жуда катта туртки бўлади. Бугун президентимиз “бу ерга хушхабарлар билан келдим” деб барчанинг кўнглини кўтардилар. Бузилиб кетган “Киночилар уйи”ни қайта тиклаш, киноарбоблар учун иккита кўп қаватли уйлар қуриш, Кино академия ташкил этиш, техникалар базасини кучайтириш бўйича кўрсатмалар бериб, суҳбатимиз жуда самимий ва яхши кайфиятда ўтди. Бундан ташқари, “Тошкент” кинофестивалини ҳам қайта тиклаш ҳақида айтганларида бу янгилик қарсаклар билан кутиб олинди. Бу нафақат ўзбек киноси, балки, бутун юртдошларимиз учун ҳам жуда қувончли хабар бўлди.\nМИЛЛИЙ СЕРИАЛЛАР БЎЙИЧА ҚАНДАЙ ТОПШИРИҚЛАР БЎЛДИ?\n— Президентимиз томонидан миллий сериалларни кўпайтириш бўйича топшириқлар бўлган. Нодавлат телеканаллар ҳам бу бўйича ўз хиссасини қўшишяпти. Лекин шу билан ҳам телеканалларда чет эл сериаллари барибир кўпайиб кетган. Хозирда 12 та миллий сериаллар лойиҳаси тайёр бўлган. Уларни бадиий кенгашдан ўтказдик. Юқорида айтганимдек, шифокорлар ва ўқитувчилар ҳақидаги сериалларимиз бугун фойдаланишга топширилган киностудия павильонида суратга олинади. Сериаллар суратга олишда илк қадам – уларнинг савиясини ошириш. Яратилган сериалларнинг ҳар бир қисми учун 15 миллион сўм “Ўзбеккино” Миллий агентлиги, 15 миллион сўм нодавлат телеканаллар тўлайди. Бугун президентимиз 20 қисмдан кам бўлмаган тарихий сериаллар суратга олиш кераклигини ҳам таъкидладилар. Бу жуда катта масъулиятли ва фахрли лойиҳа. Бу бўйича молиявий томондан ҳам ёрдам бераман дедилар. Бунинг учун барча кино ижодкорларимизни бирлаштиришимиз керак. Шунча йиллар давомида улар ҳам рақобат нуқтаи назаридан, ҳам балки, шароит нуқтаи назаридан тарқалиб кетгандир. Бу дўстликка, ҳамжиҳатликка, яхши асарлар яратилишига сабаб бўлади. Бир ойдан кейин биринчи яратган сериалимиз эфирга узатилади.


"Ўзбекистон — умумий уйимиз" дўстлик фестивали » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / "Ўзбекистон — умумий уйимиз" дўстлик фестивали\n"Ўзбекистон — умумий уйимиз" дўстлик фестивали\n6-12-2018, 16:15, admin\nЎзбекистонда ҳар бир халқнинг маданияти, тили, миллий қадриятларини сақлаб қолиб келажак авлодларга етказиш учун барча шароитлар яратилган.\nМаълумки Ўзбекистонда турли миллат вакиллари ўзбек халқининг ташвишу қувончларига шерик бўлиб, урф-одатлари чамбарчас боғланган ҳолда, яшаб келмоқда.\n"Ўзбекистон— умумий уйимиз" дўстлик фестивали ана шундай анъаналарни сақлаб қолиш ва дўстлик ришталарини мустаҳкамлашга қаратилган.\nУчқудуқ туманида 30 га яқин миллат ва элат вакиллари истиқомат қилади. Ҳар бир миллат вакили мамлакатимизда олиб борилаётган бунёдкорлик ишларидан четда қолаётгани йўқ. Уларнинг ҳар бирида эртанги кунга бўлган юксак ишонч ва интилиш туйғулари мужассам.\nЎзбекистон Республикаси Конституциясининг 26 йиллиги муносабати билан ўтказилган дўстлик фестивалида ана шу фикрлар атрофида сўз юритилди.\n-Ўзбекистон – бизнинг Ватанимиз, - дейди туманимиздаги 9-умумий ўрта таълим мактаби ўқитувчиси Қайрат Ахметов. – Мен шу юртда туғилдим, улғайдим. Туманимизда қозоқ миллий маданият маркази фаолият кўрсатмоқда. Бу ерда ўтказиладиган тадбирларда доимий равишда қатнашиб келаман. Ўзбекистонда яшовчи ҳар бир инсонни бирдек қадрлайдиган Президентимизга раҳмат. Мен Ўзбекистон фуқароси эканлигимдан фахрланаман.\nФестиваль доирасида "Учқудуқ” маданият уйи фойесида тасвирий ва амалий санъат намуналари, миллий таомлар ва либослар, ҳунармандларнинг ижодий ишлари асосида кўргазма намойиш қилинди.\nАйниқса, бадиий жамоалар қатнашчиларининг махсус концерт дастури кўтаринки кайфият ва катта олқишлар билан кутиб олинди. Дўстлик фестивали ишини туман ҳокими ўринбосари Шамуратов Марат Халмуратович табрик сўзи билан очиб берди.\nШундан сўнг, саҳнага туманимизда истиқомат қилаётган қорақалпоқ вакиллари таклиф этилди. Туман ҳокими ўринбосари, хотин-қизлар қўмитаси раиси Гулбаҳор Алланова томонидан буюк қорақалпоқ шоири Иброҳим Юсуповнинг "Насиҳат” номли шеъри билан бошланган қорақалпоқ вакилларининг чиқишлари "Сув кўтарган қиз” саҳна кўриниши миллий куй –қўшиқ ва рақсларда маъжозий давомини топди. Улар томонидан ижро этилган куй-қўшиқлар ва лисбосларда қорақалпоқ халқининг урф-одат ва анъаналари бўй кўрсатди.\nРус маданий маркази вакиллари томонидан ижро этилган "Калинка” рақси томошабинларда катта таассуротлар қолдирди.\nШунингдек, қозоқ миллий маданий марказ вакилларидан таркиб топган бадиий жамоанинг чиқишлари "Келин келди” кўргазмали чиқиш билан бошланиб, ўндан ортиқ урф-одат ва анъаналар намойиш қилинди. "Суюнчи”, "Келин салом”, "Ақ бақан” шулар жумласидандир.\nБундан ташқари, "Оила” маркази туман бўлими томонидан таълим муассасалари билан ҳамкорликда тайёрланган ўзбек халқининг миллий урф-одатлари, қадриятлари, куй-қўшиқ ва лапарлари барчага бирдек манзур бўлди.\n"Ўзбекистон— умумий уйимиз" дўстлик фестивалида фаол иштирок этган бадиий жамоаларга туман ҳокими ўринбосари, хотин-қизлар қўмитаси раиси Гулбаҳор Алланова дипломларни тантанали равишда топширди.\nҲа, туманимизда истиқомат қилаётган турли миллат вакилларининг якдил, аҳил бўлиб яшаётгани, ҳар бир инсоннинг ҳаётий манфаатлари ҳамда эзгу мақсадлари рўёби учун тенг ва кенг имкониятлар яратиб берилгани алоҳида эътирофга ҳамда ибратга лойиқ.\n“Учқудуқ” газетаси хабар қилади: ОНА ТИЛИМ ИФТИХОРИМСАН!\nТил-миллат тараққиёти ва келажагининг пойдевори\nТил-миллат кўзгуси мавзусида маънафий-маърифий байрам


АҚШ ва Европада болалар номаълум касалликка чалинмоқда – Bugun.uz\nЖаҳон - 9:38 · 20.04.2022\nАҚШ ва Европада болалар номаълум касалликка чалинмоқда\nАҚШ ва Европадаги бир қанча мамлакатларнинг соғлиқни сақлаш идоралари болаларда номаълум ва оғир кечадиган жигар касалликларини аниқламоқда. Бу ҳақда «ABC News» хабар берди.\nТахминларга кўра, бу одатда шамоллашни келтириб чиқарадиган вирус билан боғлиқ бўлиши мумкин. ЖССТ ҳозирда инфекцияларнинг кўпчилигини Буюк Британияда қайд этган. У ерда камида 74 та бола келиб чиқиши номаълум гепатит билан касалланган, бу жигар яллиғланиши билан кечган. Беморларнинг ҳеч бири касалликдан вафот этмаган, аммо олти нафарига жигар трансплантацияси керак бўлган.\nАҚШда бу тўққизта ҳолатда кузатилган. Уларнинг барчаси Алабама штатида рўйхатга олинган. Бир ёшдан олти ёшгача бўлган болалар касалланган, икки нафарига жигар трансплантацияси талаб қилинган. Шунга ўхшаш учта ҳолат Испания ва камида тўртта ҳолат Ирландияда аниқланган.\nЖССТ биринчи марта 2022 йил апрель ойининг бошида номаълум касалликлар ҳақида хабар берган. Ўшанда Шотландияда 10 нафар бола, бирида январь, яна тўққиз нафарида март ойида жигарида муаммолар кузатилган. Уларга касалхонага ётқизилганидан кейин гепатит ташхиси қўйилган.\nБолаларда сариқ касаллик, диарея ва қорин оғриғи каби умумий аломатлар кузатилган. Лаборатория тадқиқотлари одатда ушбу касалликларни келтириб чиқарадиган гепатит A, B, C ва E вирусларини истисно қилган. Бундан ташқари, халқаро саёҳатлар ёки номаълум инфекцияни юқтириш хавфини туғдирган бошқа омиллар ҳақида ҳеч нарса маълум эмас.\nҲозирча ЖССТ ушбу сирли касаллик билан боғлиқ ҳеч қандай эпидемиологик хавфни эълон қилмаган. Бироқ, ташкилот инфекциянинг янги ҳолатларини диққат билан кузатиб бориш ва касалликнинг мумкин бўлган сабабларини батафсил ўрганишга чақирган.\nАввалроқ Канадада ёшлар номаълум мия касаллигига чалинаётганди. Шунингдек, АҚШ дипломатлари номаълум синдром билан касалхонага ётқизилганди.


Екaтеринa Воронинa олимпиaдa чемпионлигини кўзламоқда / Olamsport.com\nЕкaтеринa Воронинa олимпиaдa чемпионлигини кўзламоқда\nТеглар : Енгил атлетикаВоронинаЎзбекистон\n– Енгил атлетика тўгарагига илк маротаба 11 ёшимда келганман ва бу спорт турининг илк сир-асрорлaрини мамлакатимизнинг энг тажрибали мурaббияларидан бири Еленa Свечниковaдан ўргана бошлаганман. Машғулотларнинг дaстлaбки кунидaноқ берилган машқларни қунт билан ўрганиб, ҳар бирини тўғри бажаришга бор куч-ғайратим билан ҳаракат қилар эдим.\nДастлаб тумaн, шaҳaр вa мaмлaкaт миқёсидaги мусобaқaлaрдa тоблaниб, мaҳорaтимни ошириб бордим. Хaлқaро мaйдондaги илк совринимни 2007 йили Белaруснинг Брест шaҳри мезбонлик қилгaн ўсмирлaр вa қизлaр ўртaсидaги I ЕвроОсиё спорт ўйинлaридa қўлга киритдим. Ўшанда мусобақанинг нaйзa улоқтириш баҳсларида 40,86 метр натижа кўрсатиб, кумуш медaлга эга чиққандим.\nШунингдек, йиллар давомида ўсмирлaр вa ёшлaр ўртaсидaги хaлқaро турнирлaрдa мувaффaқиятли иштирок этдим ва 2013 йилдa Бухородa бўлиб ўтгaн Универсиaдa мусобaқaлaрининг бaлaндликкa сaкрaш бaҳслaридa шоҳсупанинг энг юқори поғонасидан жой олдим. Ўшa йили Ҳиндистоннинг Пунa шaҳридa ўткaзилгaн Осиё чемпионaтининг еттикурaш бaҳслaридa эса 5599 очко билaн кумуш медaлгa сaзовор бўлдим.\n2014 йили Жaнубий Кореянинг Инчеон шaҳри мезбонлик қилгaн XVII ёзги Осиё ўйинлaрининг еттикурaш беллaшувлaридa 5912 очко жaмғaриб, олтин медaль билан тақдирландим.\n2015 йил ҳам мен учун жуда омадли ўтди. Чехиядaги хaлқaро турнирдa бaлaндликкa сaкрaшдa кумуш, Хитойдa ўтгaн Осиё чемпионaтидa еттикурaш бўйичa олтин медаль соҳибаси бўлдим. Камтарона меҳнатларим юқори баҳоланиб, “Шуҳрaт” медaли билaн тaқдирлaндим. 2016 йил феврaль ойидa Қaтaрдa ўткaзилгaн ёпиқ иншоотлaрдaги Осиё чемпионaтининг бешкурaш бaҳслaридa 4224 очко тўплaб, нафақат мусобақа ғолиби, балки ушбу натижа билан Осиёнинг янги рекордини ўрнатдим. Ўша йили XXXI ёзги Олимпия ўйинлaридa иштирок этдим.\nБаъзан “шу ютуқлардан кейин спортдаги фаолиятингиз бироз тўхтаб қолгандек бўлди”, қабилида савол беришади. Тўғри, спортчи бўлсамда, аслида аёлман. Биз аёллар учун эса оилавий хаёт энг муҳимидир. Шу сабабли ҳам фаолиятимда бир муддат танаффус қилдим. Лекин 2018 йилда мамлакат миқёсидаги мусобақаларда иштирок этиб, 18 август – 3 сентябрь кунлари Индонезиянинг Жакарта ва Палембанг шаҳарларида ўтказилган XVIII ёзги Осиё ўйинларига қатнашдим. Бу йилги мавсумни эса Қатарнинг Доҳа шаҳрида ташкил этилган енгил атлетика бўйича навбатдаги Осиё чемпионатидан бошлаб, еттикураш баҳсларини олтин медаль билан якунладим.\nОлдимизда эса забт этмоқчи бўлган марралар кўп. Бу йилги спорт мавсумида кўпроқ халқаро мусобақаларда иштирок этиб, совринли ўринларни қўлга киритиш, 2020 йилга қадар энг юқори жисмоний ҳолатимни тиклаб, Олимпия ўйинлари олтин медалини қўлга киритишни мақсад қилганман.\nЭслатиб ўтамиз, енгил атлетиканинг кўпкураш йўналишида ватанимиз шарафини ҳимоя қилиб келаётган Екатерина Воронина ҳозирда Халқаро енгил атлетика федерацияси рейтингида 1 155 очко билан 20-поғонада бормоқда.


Шавкат Мирзиёев Талабалар шаҳарчасида барпо этилган Инновацион ўқув ва ишлаб чиқариш технопаркини бориб кўрди - Daryo\n22:15, 19.10.2021 20095\nПрезидент Шавкат Мирзиёев Тошкентдаги Талабалар шаҳарчасида барпо этилган Инновацион ўқув ва ишлаб чиқариш технопаркини бориб кўрди.\nҚайд этилишича, унда учта тизим — таълим, фан ва ишлаб чиқариш уйғунлаштирилган. Бу ерда талабалар илғор техникаларни кўриб, ишлатиб, «кўзи пишади». Чизмалардан тайёр маҳсулот ясашгача бўлган жараён билан амалда танишиб, малакали мутахассис бўлиб етишади. Мухтасар айтганда, ушбу технопарк «ғоялар генератори» бўлиб хизмат қилади.\n«Беш йил олдин бундай марказларга, лабораторияларга келадиган ёшлар кам эди. Борларининг ҳам даромади етишмасди. Чунки илмга пул йўқ эди. Энди бу шароитдан, ускуналардан фойдаланиб, ёшларни бозорбоп маҳсулотлар тайёрлаш ва сотишга ўргатиш керак. Улар манфаат кўрса, руҳ пайдо бўлади, ўзини шу соҳага бағишлайди», — деди Шавкат Мирзиёев.\n13:36, 21.11.2021 121857\n16:53, 12.11.2021 138607\n07:08, 27.11.2021 89342\n23:54 Бугун 1092\n23:44 Бугун 962\n23:29 Бугун 1323


Бензин нархининг қимматлашуви янги машина ихтиросига сабаб бўлган — андижонлик талаба - 29 Января 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-02-28, 12:37 PM\nГлавная / Bosh sahifa » 2021 » Январь » 29 » Бензин нархининг қимматлашуви янги машина ихтиросига сабаб бўлган — андижонлик талаба\nҚаттиқ жисмларни пармаловчи ускуна қандай пайдо бўлганини биласизми? Уни аслида ўғрилар ихтиро қилишган. Улар сейфдаги пулни ўмаришнинг йўлини топиш мақсадида темирни пармалай оладиган асбоб ясаш ҳақида бош қотиришган. Осон пул топишни ўзларига касб қилиб олган йигитлар бирозгина ақлини ишга солиш эвазига яратган кашфиётлари орқали катта маблағ ишлаб топишга мушарраф бўлишган. Бунга ўзлари яратган парма орқали сейфни бузиш туфайли эмас, балки лойиҳасини ишлаб чиқаришга жалб қилиш орқали эришганлар. Худди шунинг сингари ҳаётимиз давомида юзага келадиган айрим эҳтиёжлар бизни янги ихтиролар яратишимизга сабаб бўлиб қолиши ҳам ҳеч гапмас. Андижонлик Ойбек Умаров ҳам бензин нархининг қимматлашуви натижасида янги автомашина яратган.\n— 2014 йил эди, — ҳикоя қилади у. — Янги участкага кўчиб чиққанимиз сабабли машинамиз яхшигина дастёримизга айланганди. У орқали бозордан қурилиш маҳсулотлари, ичишга сув ташиб келардик. Шаҳарга қатнаш учун йўналишдаги таксиларни кутиб ўтирмас эдик. Кутилмаганда бензин нархи ошиб кетди. Бу бизнинг ҳаракатларимизга жиддий таъсир кўрсатди. Бензинни, у орқали маблағимизни тежаймиз деб кўп ишларимиз қолиб кетган. Шунда бензинни ўрнини эгаллайдиган бошқа автомобиль яратса бўлмасмикин, деб ўйлаб қолганман. Хаёлимга келган фикрларни жамлаб, ўзим янги транспорт воситасини ихтиро қилишга киришдим. Мақсадим, электромобил яратиш эди. Биринчидан, бу бензинга қарамликни енгади. Иккинчидан харажати арзон бўлади. Муҳими, уни тиклаб олишда!\nОйбек астойдил ҳаракат қилди. Бироқ, бу осон кечмади. Боиси, электромобиль яратиш учун республикамизда эҳтиёт қисмлари мавжуд эмас. Бу борада тушунча берадиган устоз ҳам йўқ. Умуман олганда, электромобиль мамлакатимиз учун янгилик!\nАввалига автомобиль тузилмасини астойдил ўрганди. Ҳар бир эҳтиёт қисмининг вазифаси билан танишди. Шу тариқа темир трубалардан илк автомобилнинг шакли ҳосил бўлди. Энди унга эҳтиёт қисмларини жойлаб чиқиш керак. Бу каби жараёнлар бир томону, тайёр маҳсулотни амалда синаб кўриш бир томон экан. Ойбек ўз ихтиросини «оёқ»қа турғазиб олгач, уни синай бошлади. Машина аввалига соатига 10-15 км. тезликда ҳаракатлана бошлади. Ана энди унинг тезлигини ошириш бўйича бош қотириш керак. Бу аксарият эҳтиёт қисмларининг жойлашувидаги ўзгаришларни талаб қилди. Шу тариқа синов даври бир йил давом этди. Қарабсизки, соатига 50 км. тезликда ҳаракатланадиган электромобиль яратилди.\n— Андижон шаҳридаги Алишер Навоий номли маданият ва истироҳат боғи маъмурияти лойиҳам билан танишиб чиққач, 10 та автомашинага шартнома тузмоқчи бўлди. Бироқ лойиҳам ишлаб чиқаришга жалб этилмаганлиги боис бу режани амалга ошириш имкони бўлмади.\nОйбек Умаров лойиҳаси келажак истиқболига хизмат қилувчи пухта ўйланган режа, десак хато бўлмайди. Бироқ, республикамизда бу каби воситалар ҳаракатини таъминлаш учун ҳали шароит мавжуд эмас. Ихтирочи масаланинг бу жиҳатларига ҳам эътибор қаратган. Шу боис ҳудудларга электромобилларни қувватлантирувчи шохобчани ташкил этиш лойиҳасини ишлаб чиққан. 400 млн. сўм маблағ эвазига бунёд бўладиган шохобчанинг афзаллик жиҳати шундаки, у электр энергиясини қуёш батареялари орқали ўз ишлаб чиқаради. Ягона тўлов қиймати фойдаланилган сув билан боғлиқ, холос. Лойиҳа қиймати арзон бўлиш билан бир қаторда 20 та иш ўрни яратиши билан аҳамиятлидир.\nАндижон машинасозлик институтининг 2-босқич талабаси бўлмиш ёш ихтирочининг бу каби лойиҳалари ҳамиша қўллаб-қувватланиб келинмоқда. Жумладан, у 2019 йилда «Мард ўғлон» давлат мукофотининг соҳиби бўлди. 2020 йилда республика Инновацион ривожланиш вазирлиги томонидан ташкил этилган технологик ривожланиш марафонида қатнашиб, 23 миллион сўм миқдоридаги маблағ билан тақдирланди.\nЁшлар ҳамма даврда ҳам ташаббускор бўлганлар, лекин ҳар доим ҳам қўллаб-қувватланмаган. Бугун республикамизда ёш авлоднинг иқтидорини намойиш этиш, лойиҳаларини амалиётга жорий этиш масаласи бош мавзулардан бирига айланган экан Ойбек каби иқтидор эгаларининг эл-юрт тараққиёти йўлидаги ташаббуслари ҳам ўзининг ижобий натижасини бериши, шубҳасиз!\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 79 | Добавил: #habarlar, #newsuz, #news, #ahborot, #Yangiliklar, #Yangilik, #uznews, #xabarlar, #новости | Рейтинг: 0.0/0


Хоруғда ҳалок бўлганлар сони 3 нафарга етди. Ўндан ортиқ киши жароҳат олган\nХоруғдаги тартибсизликлар оқибатида ҳалок бўлганлар сони 3 нафарга етди. Озоди радиоси манбаларига кўра, Тожикистон хавфсизлик кучларининг беш нафар ходими яраланган.\n26 ноябрь куни эрталаб Хоруғ ва унинг атрофидаги туманларнинг ўнлаб аҳолиси Тоғли Бадахшон мухтор вилояти маъмурияти биноси яқинида норозилик акциясини давом эттирди. Намойишчилар тунни шаҳар ҳокимияти ёнидаги майдонда ўтказди. Улар 29 ёшли Гулбиддин Зиёбековнинг ўлдирилишида айбдорларнинг ҳибсга олиниши ва жавобгарликка тортилишини талаб қилишда давом этмоқда. Куни кеча намойишчилар марҳумнинг жасадини вилоят ҳокимлиги биноси олдига олиб келишган эди.\nТБМВ раҳбарлари ва намойишчилар ўртасида музокаралар олиб борилаётгани ҳақида маълумот йўқ.\nКеча вилоят ҳокимлиги биноси олдида намойишчилар билан Тожикистон хавфсизлик идоралари ходимлари ўртасида тўқнашув бўлиб ўтди, натижада бир неча киши жароҳатланган. Озоди радиоси манбаларига кўра, ярадорлардан икки нафари вилоят касалхонасида вафот этган.\n26 ноябрь куни эрталаб Гулназар Муродбеков Гулбиддин Зиёбековни қўлга олиш бўйича ўтказилган операция вақтида ўқдан тан жароҳати олди ва вафот этди. Хоруғдаги воқеалар пайтида ҳалок бўлган учинчи шахс Тўтишо Амиршоев исмли фуқаро эканлиги айтилмоқда.\nВилоят маъмурий марказидаги тартибсизликларда маҳаллий давлат хавфсизлик бошқармасининг уч нафар ходими, бир полициячи ва бир прокуратура ходими оғир тан жароҳати олди, дейилади вилоят ИИББнинг 25 ноябрь оқшомида ўқилган баёнотида. Расмийлаш Тв орқали қилган баёнита маҳаллий аҳолини «ноқонуний ҳаракатлардан тийилишга» чақирди.\nТБАВ прокуратураси баёнотида айтилишича, Гулбиддин Зиёбеков уюшган жиноий гуруҳ шериклари билан 2020 йил 1 февраль куни Роштқалъа вилояти прокурори ёрдамчиси А.Абирзодани гаровга олиб, Анджим қишлоқларида калтаклаб, қийноққа солган.\nЎз навбатида, Роштқалъа вилояти аҳолисидан бирининг Озоди радиосига айтишича, Зиёбеков фақат прокуратура ходимини калтаклаган. Бунга прокурор ёрдамчисининг маҳаллий фуқарога у билан яқин муносабатларга киришиш таклифи сабаб бўлган. Интернетда бир гуруҳ маҳаллий ёшлар прокурор ёрдамчисини сўроқ қилаётгани акс этган видео тарқалди.\nМаълум қилинишича, ҳозирда Хоруғда интернет хизмати блокланган.\nТоғли Бадахшон мухтор вилоятининг ўнлаб аҳолиси 25 ноябрь оқшомида Тожикистоннинг Москвадаги элчихонаси олдида ҳам тўпланиб, мамлакат ҳуқуқ-тартибот идораларининг 29 ёшли фуқаронинг ўлимига сабаб бўлган махсус операциясига норозилик билдиришди. Расмийларнинг билдиришича, Зиёбеков қаршилик кўрсатган ва хавфсизлик кучларининг жавоб ўқлари натижасида яраланган.\nХабар қилинишича, Москва полицияси элчихонага киришни тўсиб, атрофдаги кўчаларда хавфсизликни кучайтиришга мажбур бўлган. Ҳозирча қўлга олинганлар ҳақида маълумот йўқ.\nНамойишчилардан бири Ораз Вазирбековнинг Озоди радиосига айтишича, улар тожик дипломатларидан аниқ жавоб олмаган ва шу боис Москвадаги дипломатик миссия олдидаги норозилик намойишини давом эттиради.\n«Тожикистон элчиси билан деярли икки соат суҳбатлашдик. Хоруғ шаҳрида икки нафар маҳаллий аҳолининг ўлимига сабабчи бўлганларни топиб, жавобгарликка тортиш, шаҳардаги барча назорат-ўтказиш пунктларини олиб ташлаш ва вилоят билан мобил алоқани тиклашни талаб қилдик. Биз элчига агар бу талаблар бажарилмаса, Москвадаги норозилик акцияси давом этишини айтдик», деди Вазирбеков.\nНамойишчилар Амидхон Гулзорхонов, Амриддин Аловатшоев, Ораз Вазирбеков ва Мамадеор Мамадеровлар Тожикистоннинг Москвадаги элчиси Давлатшо Гулмаҳмадзода билан учрашувда иштирок этди. Улар 26 ноябрь куни ўз талабларини Тожикистон элчихонасига ёзма равишда юборишларини айтишган.


Спорт телеканали - xabar.uz\n«Sport» телеканали футбол бўйича Германия чемпионати ўйинларини намойиш этиш ҳуқуқини қўлга киритди. Бу ҳақда телеканал директори Зоҳид Каримов ижтимоий тармоқдаги саҳифаси орқали хабар бериб ўтган.\nМухлисларга қулайлик туғдириш мақсадида, жонли эфирда намойиш қилинган учрашувлар эртаси куни соат 08:00дан бошлаб яна такроран намойиш қилинади\nХушхабар. Қатар — Ўзбекистон ўйини «Спорт» телеканалида жонли намойиш этилади\nИндонезияда бўлиб ўтаётган Осиё ўйинларида Ўзбекистон олимпия терма жамоаси бугун «B» гуруҳида Қатарга қарши тўп суриши ҳақида хабар қилган эдик.\nБугун Ўзбекистон МТЖ Эронга қарши ўйнайди. «Sport» телеканали уни жонли эфирда намойиш этади\nБугун, 19 май куни Ўзбекистон миллий терма жамоаси Теҳрондаги «Озодий» стадионида Эрон терма жамоасига қарши ўртоқлик учрашувини ўтказади.\n«Спорт» телеканали имконияти чекланганми?\nАслида мен бугунги учинчи ўйинни — «Локомотив» — «Пахтакор» баҳсини кўриш учун «Бунёдкор» стадионига боришни мақсад қилгандим. Бироқ водий дербиси бўлган «Навбаҳор» — «Нефтчи» ўйинини ҳам жонли кўриш қизиқарлироқ туюлиб, стадионга бормагандим.\nЕнгилмас Шоҳжаҳон Эргашевнинг чемпионлик жанги жонли эфирда намойиш этилади\nУшбу тўқнашувда Шоҳжаҳонга хитойлик Жимин Ванг рақиблик қилади.\n«Спорт» телеканали Шаҳрам Ғиёсов ва Муроджон Аҳмадалиев иштирокидаги жангларни жонли эфирда намойиш этади\nБруклинда ташкил этиладиган жанг оқшомида Шаҳрам Ғиёсов венгриялик боксчига қарши рингга чиқса, Муроджон Аҳмадалиев АҚШлик рақиб билан ҳисоб-китоб қилиб олади.\nЎзбекистон миллий олимпия қўмитаси ва «Спорт» телерадиоканалининг қўшма лойиҳаси бўлган «Спорт клуб»нинг навбатдаги сони миллионлар ўйини — футболга бағишланади.


Qalampir.uz - Эркак автомобилда одамларни босиб кетди\nЭркак автомобилда одамларни босиб кетди\n14:23, 15.10.2018 Олам\nВоқеа йўл юзидаги ноқонуний иншоотларни бузиш вақтида содир бўлган.\nБугун, 15 октябрь куни Хитойнинг шарқий провинцияси Цзянсудаги Янчжоу шаҳрида эркак енгил автомобилда бир гуруҳ одамларни босиб кетди. Натижада камида бир киши ҳалок бўлган, тўққиз нафари жароҳатланган.\nФавқулодда ҳолат шаҳарнинг Гуанлин туманида йўл юзидаги ноқонуний объектларни бузиш вақтида содир бўлган. ОАВ маълумотига кўра, йўл юзидаги иншоотларнинг бир ёки бир нечтасининг эгаси бўлган эркак ва ишчилар ўртасида можаро келиб чиққан.\nИнтернетда тарқалган видеода қора рангли енгил автомобиль катта тезликда келиб, формадаги ишчиларни уриб кетганини кўриш мумкин. Машина бошқарувида бўлган Вэй исмли эркак полиция томонидан қўлга олинган.\nҲолат юзасидан бошқа маълумотлар айтилмаган. Текширув ишлари олиб бориляпти.\nМактаб ўқувчиси “иномарка” ўғирлади\n18:07, 23.01.2019 6 200\n16:17, 23.01.2019 5 663\n10:57, 17.01.2019 3 557\n17:17, 11.01.2019 8 284\nПиёданинг ўлимига сабаб бўлган қидирувдаги ҳайдовчи топилди\n16:31, 08.01.2019 12 081